Ostajemo li dužni lekarima? | Nova Ekonomija\nJesu li lekari u pandemiji isto što i oficiri u ratu? Da li zbog toga treba da imaju posebne povlastice i veću platu i ko o tome treba da odlučuje – uređen sistem ili arbitri i direktori?\n„Trenutno su kolege ljute, besne i pomirene sa situacijom. Pokušavaju, kao i decenijama pre u zdravstvu u Srbiji, da svojim ličnim angažmanom pomognu pacijentima. Ali, znate, kada je epidemija i kada je toliki broj pacijenata, a sve ovako loše organizovano, onda je to veoma teško. Iscrpljeni smo i odavno bez mogućnosti”, kaže za Novu ekonomiju predsednik Sindikata lekara i farmaceuta Rade Panić.\nI to nije utisak samo doktora Panića. Nova ekonomija je već pisala o tome da su lekari u kovid bolnici u Batajnici radili u uslovima koji su podrazumevali ograničenu količinu zaštitne opreme, dugačke smene u skafanderima, mlade lekare koji su bili kažnjavani zbog toga što su odluke rukovodstva komentarisali na društvenim mrežama...\nIzvor koji je dobro upoznat sa situacijom u kovid bolnici u Batajnici, a čije je ime poznato redakciji Nove ekonomije, kaže da su lekari koji rade u ovoj ustanovi u septembru radili mimo propisa, odnosno da nakon noćne smene nisu dobijali slobodan dan, već samo onda kada izlaze iz noćnog rada. I pored ovakvih uslova, plata za taj mesec nije bila veća, tvrdi naš izvor.\nOn objašnjava i da se mnogim lekarima, pre svega mladim, stalno produžavaju ugovori o radu na određeno, umesto da dobiju stalno zaposlenje.\nOvi mladi ljudi nisu u mogućnosti da planiraju svoj život, objašnjava on. Niti znaju koliku će zaradu da prime za svoj rad, niti imaju slobodnih dana.\nKovid dodatak, odluka direktora\nNaša redakcija je imala uvid u pojedine dokaze o obračunima zarade („platne listiće“) lekara iz kovid bolnice u Batajnici iz kojih može da se vidi da jedan sat rada lekara vredi tek nešto više od 480 dinara. U taj iznos nije uračunat kovid dodatak koji zdravstveni radnici koji rade sa kovid pacijentima dobijaju za vreme pandemije.\nKako se može videti iz pojedinačnih rešenja zdravstvenih ustanova, kovid dodaci, odnosno stimulacije, dodeljuju se na osnovu različitih dopisa Ministarstva zdravlja i naloga iz dopisa Republičkog fonda za zdravstveno osiguranje.\nPrimera radi, u rešenju Zavoda za zdravstvenu zaštitu studenata iz oktobra 2020. godine, koje je dostupno na sajtu te ustanove, piše da se novčana pomoć isplaćuje procentualno, za efektivne sate rada zaposlenih koji rade na sprovođenju mera i aktivnosti vezanih za zaštitu zdravlja stanovništva, odnosno koji su radili na lečenju i zbrinjavanju pacijenata obolelih od bolesti kovid-19.\nKovid dodatak, odnosno stimulacija, ne može da bude veća od 30 odsto, piše u rešenju. U prilogu ovog dokumenta nalazi se i spisak zaposlenih kojima će biti isplaćene stimulacije.\nKako objašnjava Panić, odlučivanje o visini kovid dodatka, kao i o tome koji zaposleni će ostvariti pravo na stimulaciju po ovom osnovu je ostavljano na odlučivanje svakoj ustanovi, odnosno svakom direktoru.\n„Već smo tim povodom imali više primedbi. Tražili smo da se napravi pravilnik, da se zna koliko ko dobija ako se nalazi u kovidu. Međutim, to je sve i dalje ostalo na tome da direktor, odnosno službe u bolnici, prave spisak ljudi koji rade u kovidu, pa se onda prema broju radnih sati određuje kakav je dodatak”, kaže on.\nSpiskove zaposlenih međutim, niko ne proverava, pa je sve ostavljeno „na volju direktora”.\n„Imali smo tu veliki problem, jer su direktori pisali i one koji ne rade u kovidu, pa su oni dobijali dodatak”, kaže Panić.\nI Zoran Ilić, predsednik Granskog sindikata zdravstva i socijalne zaštite „Nezavisnost”, kaže da su dobijali pritužbe iz velikog broja ustanova.\n„Zbog toga smo i pripremili neke inicijative iz sindikata da se, eventualno, tu uključi i Komisija za bezbednost i zaštitu zdravlja na radu ili da napravimo jednu univerzalnu formulu po kojoj bi se ti dodaci delili, da ne bude oštećenih”, kaže on.\nMinistarstvo zdravlja u prvom navratu nije želelo da posluša sindikate i da formira Komisiju koja bi odlučivala o visini i podeli kovid dodataka.\n„Prepušteno je da to rade direktori ustanova sa svojim pomoćnicima i da oni određuju ko dobija pet, ko 20, a ko 30 odsto”, kaže Ilić.\nPanić objašnjava da u bolnici u Kraljevu, u kojoj je i zaposlen, anesteziolozi imaju najveća primanja i najviše kovid dodatke.\n„Anesteziolozi imaju najveća primanja, jer u Kraljevu samo mi radimo u kovid intenzivnoj nezi. U nekim drugim velikim ustanovama, mislim da bi svi oni koji se nalaze u intenzivnim negama, trebalo da imaju isti taj dodatak”, kaže on.\nNjegov kovid dodatak iznosi 21.000 do 23.000 dinara mesečno, ali se ponekada dešava da bude isplaćen sa kašnjenjem.\n„Naša osnovna plata je oko 108.000 dinara. Sa dežurstvima i svim ostalim izađe na 150.000-160.000, u zavisnosti od meseca. A ovih 20.000 dinara kovid dodatka ako računate na tih 108.000, bilo bi oko 20 odsto”, objašnjava on.\nMedicinska sestra koja radi „u šoku u kovidu” u Kraljevu za mesec dana dobije 6.000-7.000 dinara kovid dodatka, kaže Panić, a lekar specijalista koji nije anesteziolog dobije 16.000-18.000.\nStručnost veća od plate\nU odnosu na zaradu pre pandemije, zdravstveni radnici su u aprilu 2020, u jeku pandemije, dobili povišicu od 10 odsto, koja je do kraja godine bila isplaćivana kao stimulacija. Od početka 2021. ovo povećanje je, u skladu sa Zakonom o budžetskom sistemu, uračunato u redovnu cenu rada. Na novu, 10 odsto veću osnovicu, svi zdravstveni radnici dobili su još pet odsto povećanja.\nMeđutim, kao što je Nova ekonomija već pisala, problem u zdravstvenom sistemu predstavlja to što nemaju svi medicinari iste osnovice.\n„U zdravstvu imate tri različite osnovice. Jednu za lekare, drugu za medicinske tehničare, a treću za nemedicinsko osoblje, što apsolutno ne bi smelo da bude dopustivo”, kaže naš sagovornik.\nI Fiskalni savet je u više navrata savetovao da je u javnom sektoru neophodno imati jedinstvene osnovice, što bi omogućilo i veću transparentnost. To predviđa i Zakon o sistemu plata zaposlenih u javnom sektoru čija se primena stalno odlaže.\nPrema ovom zakonu, sve zarade u javnom sektoru, pa tako i plate zdravstvenih radnika, računale bi se tako što se osnovica (koja se određuje za svaku budžetsku godinu) množi sa koeficijentom koji se razlikuje od platnog razreda kome radno mesto pripada.\nJedan od problema je, međutim, što bi osnovica, u teoriji, trebalo da bude približna minimalnoj zaradi, kako bi i ona radna mesta kojima je koeficijent oko jedan, i po računici ostvarivali ovaj nivo plate.\n„Naši higijeničari i bolničari koji bi trebalo da imaju koeficijent 1,1 do 1,3, puta ta osnovna plata, dakle trebalo bi da imaju oko 38.000. Njima kada obračunaju platu, oni imaju oko 27.000-28.000, a onda im doplate do minimalne zarade”, objašnjava Panić.\nS obzirom na to da je, dakle, ceo sistem zarada loše postavljen, onda su i razlike između zarada nekvalifikovanih radnika u zdravstvu i lekara specijalista premale.\nPrema Zakonu o platnim razredima, lekari specijalisti bi trebalo da imaju oko pet i po puta veću zaradu od nemedicinskog kadra. Sada lekari imaju oko tri puta veću platu (nemedicinski kadar dobija uglavnom minimalnu zaradu – oko 34.000, a lekari oko 100.000).\n„Kada bi, na primer, preračunali platu lekara specijaliste po Zakonu koji je usvojen, ali se njegova primena odlaže, onda bi lekar specijalista, kome je plata - koeficijent 5,6 puta osnovica, a to je minimalna zarada koja je 33.000-34.000, imao 180.000 kao osnovnu platu. Ta plata sada nije 180.000 nego je 108.000, a u njoj su i topli obrok i regres”, kaže Panić.\nPlata raste osam, a treba 20 odsto\nZbog toga su zdravstveni sindikati složni da nisu zadovoljni platama ni van pandemije, pa tako ni sada, kada im je najavljeno povećanje zarada od naredne godine od osam odsto.\n„Očekivali smo malo više. Mi smo kao sindikati prošle godine doneli neki cilj. Ne želimo da licitiramo, već želimo da 2025. osnovna plata bude u rasponu od 450 evra za nekvalifikovane radnike, pa da sestra ima oko 900 evra, a da lekar ima 1.800 evra“, kaže Ilić.\nOvakav rast plata bi značio da bi plate trebalo da rastu oko 20 odsto godišnje.\nPanić kaže da apsolutno misli da plata koju imaju nije dovoljna ni za ono što rade van kovida.\n„Potpuno razumem da kovid dodaci ne mogu da budu preko 30 odsto, ali bi mogli da budu makar 30 odsto, pa bi onda bili i preko 30.000 a ne 21.000. I pre svega, da svima bude jednoobrazno, a ne da direktor može time da nekoga kupuje, ucenjuje ili da nekome da za nešto što nije uradio, a da druge zakine”, kaže Panić.\nI Ilić deli stav da nije moguće tražiti više od 30 odsto kovid dodatka, ali da bi trebalo tražiti dodatke i za one koji rade van kovid sistema.\n„Mi ćemo tražiti da bude dodatak od 20 ili 10 odsto za ljude koji možda i ne rade u kovid zonama, jer i oni su izloženi riziku”, kaže on.\nNova ekonomija je na svom sajtu sprovela anketu među čitaocima o tome kakav je njihov stav o tome koliku platu treba da imaju lekari.\nViše od 84 odsto naših čitalaca smatra da zdravstveni radnici nisu dovoljno nagrađeni za rad u pandemiji. Tek nešto više od tri odsto čitalaca misli da su plate lekara veće od 150.000 dinara, ali čak 37 odsto veruje da bi one trebalo da budu na ovom nivou.\nBlizu trećine čitalaca misli da bi lekari trebalo da imaju više od 200.000 dinara zarade, a skoro četvrtina da bi trebalo da budu iznad 100.000 dinara.\nČitaoci su davali različite predloge na koji način bi država trebalo da se oduži lekarima za rad u pandemiji, a najveći broj njih je predlagao povećanje plate ili bolje uslove rada.\nDeo čitalaca predlagao je i uvođenje beneficiranog radnog staža za rad u kovid sistemu, što je najavljivao i predsednik Vučić.\nPanić i Ilić su različitog mišljenja kada je u pitanju uvođenje beneficiranog staža.\n„Mi smo pre za to da, ako već hoće predsednik nešto da učini za nas, onda kovid treba da se proglasi za profesionalnu bolest, jer će mnoge kolege i mnogi zaposleni u zdravstvu imati problem, bilo po pitanju kolega koje su preminule, pa su tu njihove porodice, bilo po pitanju kolega i ostalih zaposlenih koji su bolovali, a kojima su ostale posledice”, kaže Panić.\nOn se ne slaže ni sa tumačenjem da se nalazimo u vrsti rata.\n„Zakon kaže da se beneficirani radni staž propisuje za one koji rade na terenu. Zato ga imaju vojska i policija, a u zdravstvu Hitna pomoć. Pobrkani su lončići, nema beneficiranog radnog staža jer radite u ustanovi gde inače radite. Kovid je oboljenje koje je zarazno kao što je hepatitis, kao što je TBC, kao što je sida, kao što je grip”, dodaje Panić i pita se šta će onda biti sa medicinarima koji rade sa ovim bolestima.\nIlić, pak, apsolutno podržava ideju o uvođenju beneficiranog staža.\n„Mi već pišemo inicijativu za beneficirani radni staž, jer smatramo da smo sada u nekoj vrsti specijalnog rata i ne vidim sada nikakvu razliku u odnosu na naš rad tokom devedesetih godina, kada smo dobili beneficirani radni staž za učešće u ratu”, kaže Ilić.


Oliver Ivanović na slobodi 26. avgusta?\nApelaciono veće suda u Kosovskoj Mitrovici odbacilo je rešenje o produžnju pritvora lideru Građanske inicijative SDP Oliveru Ivanovića do 6. oktobra, izjavila je danas zamenica predsednika GI SDP Ksenija Božović.\n„Tom odlukom po autmatizmu je vraćeno prethodno rešenje prema kome Oliveru pritvor ističe 26. avgusta“, rekla je Ksenija Božovič i dodala da se Apelacioni sud ponovo odlučivati o pritvoru neposredno pre 26. avgusta.\nUpitana da li očekuje da će se Ivanović posle 26. avgusta braniti sa slobode, ona je odgovorila da to ne može da zna, ali da joj nadu uliva to što je premijer Srbije Aleksandar Vučić obećao da će se tokom pregovora u Briselu založiti za njegovo puštanje iz pritvora.\n„Ono što je naš cilj i što mi sada pokušavamo to je da ga ubedimo da prestane sa odlukom o štrajku glađu, za sada u tome ne uspevamo. On je dosta loše, puno je smršao i odbija infuziju“, rekla je Ksenija Božović.\nIvanović od prošlog petka, 7. avgusta, štrajkuje glađu, jer mu je Euleksov sud produžio pritvor do 6. oktobra, a juče je zbog lošeg zdravstvenog stanja prebačen u bolnicu.\nU protekle dve nedelje organizovana su tri protesta podrške Ivanoviću, dva u Kosovskoj Mitrovici i jedan u Prištini, na kojima je od Euleksa zatraženo da Ivanovića puste da se brani sa slobode i da poštuje vladavinu prava.\nMeđunarodno veće sudija nije pustilo Ivanovića da se brani sa slobode zbog mogućnosti bekstva i uticanja na svedoke.


PAKLEN RITAM Naše košarkašice već u NBA: Sonja odlična, Ana nije igrala\nNema odmora za naše košarkašice, bronzane sa Olimpijskih igara. Bukavlno bez prave pauze, pravo posle proslave velikog uspeha iz Rija, Sonja Petrović i Ana Dabović vratile su se obavezama u WNBA.\nTakmičenje u ženskoj najjačoj ligi na svetu bilo je prekinuto zbog Igara i nastavljeno je nepunih nedelju dana po završetku.\nSonja je odigrala sjajno i za nepunih sedam minuta postigla devet poena bez promašaja (2/2 za dva poena, 1/1 trojke, 2/2 slobodna bacanja) u pobedi njenog Feniksa nad Dalasom sa 98:72. Dodala je i po skok i asistenciju.\nTim za koju nastupa Petrovićeva trenutno je treći na Zapadu sa učinkom 11-14.\nSa druge strane, Anini Los Anđeles Sparksi poraženi su od Sijetla sa 79:72, a Dabovićeva je ostala na klupi.\nNjena ekipa je i dalje prva na Zapadu sa 21-4 uz već obezbeđeno mesto u plej-ofu.


HUMANITARNA BOŽIĆNA VEČERA - Hellenic Business Association\nHUMANITARNA BOŽIĆNA VEČERA\nHelensko privredno udruženje Srbije je održalo tradicionalnu Božićnu večeru koja je okupila skoro 70 predstavnika kompanija-članica. Οvaj neformalni skup organizovan je u prijatnoj atmosferi taverne Piatakia, 16. decembra 2021.\nNa ovogodišnjoj večeri organizovana je humanitarna lutrija u cilju prikupljanja sredstava za kupovinu neophodnih proizvoda za svakodnevni život dece u Dečijem selu "Dr Milorad Pavlović" Sremska Kamenica.\nNa ovaj način su kompanije – članice i njihovi predstavnici prikupili 110.000 RSD koji će biti iskorišćeni za kupovinu potrebnih proizvoda dečijem selu. Osim već prikupljenih sredstava, Helensko privredno udruženje će iz svog budžeta izdvojiti dodatnih 40.000 RSD u ove svrhe.\nPredstavnici Udruženja će tokom januara posetiti dečije selo i štićenicima ustanove donirati potrebne proizvode.\nHelensko privredno udruženje Srbije se posebno zahvaljuje kompanijama Alfa foods, Diplomacy& Commerce, Chipita, Extra Coffee, Farmalogist, Hrana Mediterana, Hotel IN, Hyatt Regency Belgrade, Junior, Metropol Palace, Mercure Belgrade Excelsior, Mezestoran Dvorište, Ioanna Regen, Kessidis Group, Leto shop, Mitsides Point, Piatakia, Sterile, Super Vero koje su donirale više od 60 proizvoda i usluga za potrebe humanitarne lutrije, kao i svim prisutnim predstavnicima kompanija – članica, koji su kupovinom tiketa omogućili da se ova inicijativa realizuje.\nHelensko privredno udruženje Srbije sa posebnom radošću i ponosom ističe da su grčke kompanije i članovi Udruženja još jednom pokazali svoju društvenu odgovornost i svest o potrebi darivanja i pomaganja.


Toyota Raize kao novi kompaktni SUV adut - Auto Republika\nPrve fotografije ovog modela su se pojavile na društvenim mrežama koje su popularne u Japanu. Novi SUV iz Toyote, model Raize je brat blizanac krosovera iz iste kuće Daihatsu Rocky, koji je premijeru doživeo pre nekoliko dana na Salonu automobila u Tokiju.\nKrosover dužine 3.995 milimetara je izrađen na modularnoj platformi koju simbolizuje akronim DNGA. Ne radi se o slovnoj greški već je u pitanju (pod)varijanta TNGA kompanijske platforme koja je namenjena za temelj najkompaktnijih automobila.\nSudeći po prvim fotografijama, verzija koja nosi Toyotine oznake se razlikuje od blizanca marke Daihatsu po dizajnu njuške, koju u ovom izvođenju krasi veliki usisnik vazduha trapezoidnog oblika. Pored tog odsustva sličnosti, valja napomenuti da se i prednji odbojnici razlikuju među četvorotočkašima s povišenom pozicijom sedenja iz istog konglomerata.\nPrema preliminarnim informacijama, Raize i Rocky koji će se prodavati na matičnom tržištu će posedovati identična tehnička rešenja. Uz Rocky je najavljen turbo trocilindraš zapremine jednog litra uz isporuku 98 konjskih snaga i 140 Nm maksimalnog obrtnog momenta, uz varijator i prednje pogonske točkove. Zatim će se pojaviti i hibridna verzija u kojoj svoju ulogu igra i atmosferski benzinac s zapreminom od 1,2 litra. Zvanična premijera je zakazana za sledeći utorak, to jest 5. novembar.\nAli, tu se priča ne završava, odnosno model za teritoriju Japana je samo početak, proizvođač se nada, uspešnog i globalno prihvaćenog romana.\nDakle, modifikovana verzija krosovera Toyota Raize će biti ponuđena i na drugim tržištima, a vrlo je moguće da izvozna varijanta dobije na gabaritima, što ne bi bio nesrazmerno visok trošak, pre svega zbog modularnosti pomenute DNGA arhitekture.\nŠto se tiče pogonskih jedinica, veruje se da će svoje mesto pod haubom naći motori zapremine između 1,5 i 2,0 litra, dok će u hibridnoj verziji, u paru funkcionisati atmosferac od 1,8 litra i elektromotor. Primećujete da ni ovde nema pomena o nekom dizelu, daleko bilo.\nJedno od prvih globalnih tržišta za novog „malca na steroidima“ će biti Južna Amerika, a prema preliminarnim informacijama, proizvodnja će biti organizovana u kompanijskim pogonima lociranim u brazilskom gradu Sorokaba, gde se trenutno proizvodi pristupačan mališan Toyota Etios.\nMeđutim, za start serijske proizvodnje moraćemo pričekati najmanje do početka 2021. godine, ako ne i nešto duže, što nas ne bi čudilo nimalo.\ntags: Daihatsu Rocky DNGA kompaktni krosover Salon automobila u Tokiju Sorokaba Toyota Raize\nprevious BMW potvrđuje legitimitet "procurelih" fotografija ali navodi da je lansiranje još daleko\nnext Porsche Taycan je impresivan ali da li je zabavan za vožnju?


pillow box lavanda S1 mat - univerzalna kutijica "plati i nosi" - kutijice.com\nPillow box „Lavanda“ S1 mat su male jastučaste kutijice korisnih dimenzija 60 x 55 mm, sa štampom u jednoj boji i mat plastifikacijom, na 250gsm kunstdruku. Ove kutijice su namenjene za pakovanje nakita (bižuterije) ili sitnih poklona, mogu se upotrebiti i za venčanja ili svadbene detalje.\nCena / pillow box „Lavanda“ S1 mat:\n(trenutno dostupno: 250 kom. / šifra artikla: 177)\nMožete naručiti ovaj isti proizvod sa svojim logom/dizajnom na stranici: pillow-box-60-x-55 (samo kliknite na link). Ukoliko vam je potrebna manja bredirana količina rešenje za to su stikeri / nalepnice, pravougaone ili u nekom proizvodljnom obliku. Digitalna štampa nam omogućava da ove stikere po potrebi uradimo i u vrlo malim serijama…\nOstale pillow box dimenzije u ponudi:\nPillow box lavanda S1 mat je samo jedan model kakvih u ponudi mamo više desetina. Na ovom infografiku možete videti prikaz svih modela malih pillow-box kutijica koje trenutno imamo u ponudi (kliknite na sliku za uvećan prikaz). Primere realizovanih kutija, detaljne specifikacije i cene su date na posebnim stranicama za svaku kutiju pojedinačno (pratite šifre kutija).\nNa vaš zahtev i uz malu doplatu, moguće je napraviti pillow box kutije bilo kojih drugih dimenzija, sa vašim logom ili originalnom dizajnom. Više o tome možete videti u sekciji „Po tvojoj želji“. Ideje za brendiranje i dekorisanje tipskih kutijica možete videti u sekciji „Napravi sam“. Možete slobodno kopirati i koristiti skice postojećih pillow-box alata (za svoje potrebe, ili za izradu idejnih rešenja). Preuzmite ih klikom na link ispod cenovnika za odgovarajući model. Po potrebi ove šeme možete i skalirati (uvećavali ili smanjivati), ali vodite računa da to uvek radite proporcionalno – da bi se kutijice pravilno zatvarale.\nPillow box 115x150mm M4


Slobodan Trkulja u Pozorištu na Terazijama\nNaslov: Slobodan Trkulja u Pozorištu na Terazijama Uto Nov 10, 2009 3:50 pm\nNaš proslavljeni umetnik Slobodan Trkulja održaće solistčki koncert u Pozorištu na Terazijama 16. novembra\nNakon prva dva sjajna koncertna nastupa Jelene Tomašević u okviru projekta Koncerti na Terazijama i Koncerti u SNP-u, Harmony Music & Marketing i Telekom Srbija predstavljaju koncert Slobodana Trkulje. U Pozorištu na Terazijama, 16. novembra, publici će se predstaviti najperspektivniji srpski umetnik, muzičar koji svira na više od 15 instrumenata, kompozitor i pevač, Slobodan Trkulja. Njegov prvi nastup u okviru ovog projekta nosi naziv Električne emocije.\nPodsetimo da je Slobodan Trkulja, nakon završenih master studija u Holandiji, u Srbiju doveo jedan od najprestižnijih orkestara sveta i u Sava Centru nastupio sa svojom grupom Balkanopolis i slavnim Metropole Orkestra iz Holandije.\nTrkulja voli da eksperimentiše i pomera granice stvaranja muzike. Jedan je od retkih muzičara u svetu koji u solo nastupu sa 15 instrumenata zaista zvuči kao ceo orkestar.


SAD raskidaju sporazum o prijateljstvu sa Iranom - 03.10.2018, Sputnik Srbija\nSjedinjene Američke Države raskidaju Sporazum o prijateljstvu i ekonomskim poslovima potpisan sa Iranom 1955. godine, saopštio je američki državni sekretar Majk... 03.10.2018, Sputnik Srbija\nSjedinjene Američke Države raskidaju Sporazum o prijateljstvu i ekonomskim poslovima potpisan sa Iranom 1955. godine, saopštio je američki državni sekretar Majk Pompeo.\n„Obaveštavam vas da Sjedinjene Američke Države raskidaju sporazum o prijateljstvu sa Iranom iz 1955. godine. Ovo je odluka koja je sazrela još pre 39 godina (nakon prekida diplomatskih odnosa između zemalja)“, rekao je Pompeo novinarima.\n„Iran pokušava da se meša u suvereno pravo Sjedinjenih Američkih Država da preduzmu zakonske i neophodne radnje za zaštitu sopstvene nacionalne bezbednosti. Iran koristi Međunarodni sud pravde u političke i propagandne svrhe“, dodao je državni sekretar.\nRusija, Iran, Sjedinjene Američke Države, Kina, Velika Britanija, Nemačka i Francuska potpisale su 2015. Zajednički sveobuhvatni akcioni plan, prema kom Iran prekida svoj nuklearni program u zamenu za ukidanje sankcija. Međutim, u maju 2018. godine američki predsednik Donald Tramp objavio je da njegova zemlja izlazi iz ovog sporazuma i uvodi nove sankcije Iranu. Posle toga, Iran je u julu podneo tužbu protiv Sjedinjenih Američkih Država sudu Ujedinjenih nacija.


ljubav je uvek nova........\nPonedeljak, 19. Januar 2009 Vreme 20:39.\nLjubav je uvek nova!\nNije važno da li volimo jednom, dvaput, deset puta u životu\njer se stalno suočavamo sa situacijom koju ne poznajemo.\nLjubav nas može odvesti u pakao ili u raj,\nali uvek nas nekud odvede.\nTreba je prihvatiti jer je ona osnovna hrana našeg postojanja.\nAko je uskratimo sebi, umrećemo od gladi,\ngledajući žudno u drvo života, a nećemo imati smelosti\nda pružimo ruku i uberemo plodove\ntacno tako..pozzz brate\n#1, 19.01.2009 - 20:53\nnego sta brate.....pozzzzzzz\n19.01.2009 - 21:25


Tanjug 13. maja 2021. 14:20\nBEOGRAD – „Zaječarsko“, brend kompanije Hajneken Srbija, osvojilo je priznanje „Miljenik potrošača“, u kategoriji „Pivo“ u okviru kampanje „Srbija ima kvalitet“, koju tradicionalno već 12 godina organizuje udruženje Moja Srbija uz podršku Grada Beograda, saopštio je Hajneken.\nDodaje se da je ovo priznanje koje se dodeljuje isključivo na osnovu glasova potrošača, danas zvanično uručeno predstavnicima kompanije u Svečanoj sali Skupštine grada Beograda.\n„Zaječarsko pivo je autentičan domaći proizvod i biser istočne Srbije koji poštuje i neguje tradiciju. Veliko nam je zadovoljstvo što su nam potrošači u Srbiji ukazali poverenje i zahvaljujući njima je naš brend poneo priznanje ‘Miljenik potrošača'“, istakla je brend menadžer u kompaniji Hajneken Srbija Tamara Pajević.\n„Veliki rad i posvećenost tima na očuvanju autentičnosti i recepture ovog piva omogućili su da Zaječarsko više puta bude dobitnik nagrade potrošača za omiljeno pivo u Srbiji. U godinama koje su pred nama, nastavićemo da negujemo kvalitet i nastojati da opravdamo poverenje i priznanje koje nam je dato“, izjavila je Pajevićeva prilikom svečanog uručenja priznanja.\nKompanija najvljuje plan da ovog leta u saradnji sa Udruženjem za negovanje tradicije „Višnja“ izgradi Zanatski centar u Nišu, koji će pored radionica obuhvatiti i centar za obuku i prekvalifikaciju zanatlija.


POLITIČKA ODLUKA U NATO: Na KiM stiže 500 albanskih vojnika | DNEVNE\nPOLITIČKA ODLUKA U NATO: Na KiM stiže 500 albanskih vojnika\nKontingent vojnika iz Albanije koji bi trebalo da bude upućen na Kosovo i Metohiju brojaće između 300 i 500 vojnika, saznaje “Blic”.\nPrema diplomatskim izvorima iz Prištine, politička odluka u NATO je doneta, međutim operativna – nije. To praktično znači, da je još uvek otvoreno pitanje kada će i u koji deo KiM biti upućeni pripadnici NATO iz Albanije. I dok se čeka operativna odluka, koja bi značila i zeleno svetlo za upućivanje albanskih vojnika na Kosovo, nekoliko njih se pre dva dana prošetalo glavnom ulicom Severne Mitrovice. Grupu su mahom činili pripadnici Kfora iz evropskih zemalja. Srpski izvori sa KiM prenose za “Blic” da su, međutim, u grupi bili i vojnici u uniformama sa crnogorskom zastavom.\n– Jedna od ideja i jeste da albanski vojnici koji bi bili u sastavu Kfora na Kosovu budu zajedno sa vojnicima iz Crne Gore. Prema procenama, prisustvo Crnogoraca bi ublažilo mogući negativan odnos prema albanskim vojnicima. Crnogorci treba da amortizuju moguće neprijateljstvo prema vojnicima iz Albanije – kaže “Blicov” diplomatski izvor.\nVojnici NATO iz Albanije, koji trenutno borave na KiM, učestvuju na vežbama i njihov precizan broj se krije. U Prištini su, međutim, već duže vreme dva operativca iz Crne Gore. U sedištu NATO u Briselu, jednostavno rečeno, mnogo toga se krije i ne saopštava vlastima u Srbiji. Među brojnim razlozima nije samo činjenica da Srbija nije članica, već i zbog bliskosti sa Rusijom. Politička odluka o upućivanju kontingenta albanske vojske na KiM nije saopštena kada je i doneta. Takođe, Alijansa se preselila u novu zgradu, a predstavnici Srbije, koja je u “Partnerstvu za mir”, ostali su u staroj zgradi.\nU saopštenju se ističe da Kfor nastavlja da bude nepristrasno posvećen svom mandatu datom od UN kako bi zaštitio sve ljude na Kosovu: “Svi se moraju osećati bezbednije kada Kfor sprovodi vežbe i kreće se po Kosovu”.\nDok Kfor navodi da se na severu izaziva neosnovana zabrinutost među stanovništvom i poručuje da je situacija na severu, kao i širom Kosova, “apsolutno pod kontrolom i da nema nikakvih naznaka ili dokaza o mogućim nemirima ili nasilju”, Nemačka i Britanija izdale su neobično upustvo.\nŠef srpske diplomatije Ivica Dačić ocenio je juče da je upozorenje britanskih vlasti građanima da nije bezbedno putovati na sever Kosova “nastavak kriminalizacije severa Kosova” i istovremeno zapitao “koji to njihovi građani uopšte putuju na tu lokaciju”. Dačić je rekao i da nije Srbija kriva za usporavanje dijaloga o Kosovu, već su za to krive takse koje je Haradinaj uveo.\nReagujući na izjavu potpredsednika kosovske vlade Hodžaja da bi trebalo formirati “antisrpski pakt”, Dačić je rekao da misli da se Hodžaj pokajao i dodao da je “njihova odlika bila da ćute i rade, i sad svi to moraju da demantuju jer svi zvanično pričaju da žele dobre odnose sa Srbijom”. Ministar spoljnih poslova ponudio je i da ponese papire u Varšavu kako bi Bedžetu Pacoliju pokazao koliko je zemalja povuklo priznanje Kosova.


„Subotica ljulja srcem“\nCentralnom manifestacijom u okviru obeležavanja Nedelje osoba sa invaliditetom - „Subotica ljulja srcem“, održanom u Velikoj većnici Gradske kuće, večeras je svečano obeležen Međunarodni dan osoba sa invaliditetom, 3. decembar. Pored dece iz Doma za decu ometenu u razvoju „Kolevka“ i Školskog centra sa domom učenika „Dositej Obradović“, manifestaciji su prisustvovali i predstavnici brojnih sportskih kolektiva i sportski radnici koji su uključeni u obeležavanje Nedelje osoba sa invaliditetom.\nČlan Gradskog veća zadužen za oblast socijalne zaštite Milimir Vujadinović je, obraćajući se prisutnima, između ostalog istakao da se grad Subotica, sa izdvajanjem od skoro pet odsto gradskog budžeta, svrstava među lokalne samouprave koje najviše izdvajaju za oblast socijalne zaštite.\nČlan Udruženja osoba sa cerebralnom i dečjom paralizom Gordan Glončak je ocenio da je položaj osoba sa invaliditetom znatno bolji u odnosu na period od pre dvadeset godina. Boljem položaju i integraciji osoba sa invaliditetom u društvo doprinela je izgradnja rampi za pristup objektima i formiranje sportskih klubova za osobe sa invaliditetom, naveo je on, i dodao da bi društvo moglo još mnogo da učini kako bi svi imali jednake uslove za život.\nU okviru manifestacije „Subotica ljulja srcem“ održan je zanimljiv muzički program na kojem su nastupili tamburaški orkestar „Ravnica“ i vokalni solisti Bojana Šarović i Nebojša Vojvodić.\nUčesnicima obeležavanja Nedelje osoba sa invaliditetima dodeljene su zahvalnice, a deca iz „Kolevke“ i Školskog centra sa domom učenika „Dositej Obradović“ izvela su zanimljiv scenski program.


Crveni krst Užice ponovo uspešan - Užice Oglasna Tabla\nCrveni krst Užice ponovo uspešan\nоктобар 2, 2017 0213\nZa vikend je na Rudniku održano državno takmičenje u pružanju prve pomoći i realističkom prikazu povreda, stanja i oboljenja. Ovogodišnja tema takmičenja posvećena je Bezbednosti i zdravlju na radu kao i prvoj pomoći prilikom povreda na radu.\nNa takmičenju su svoje znanje i veštine, u tri kategorije, prikazale ekipe iz 21 grada i opštine sa teritorije republike Srbije koji su kroz više kvalifikacionih takmičenja uspeli da izbore plasman na državno takmičenje.\nEkipe Crvenog krsta Užice koje su predstavljale naš grad i ove godine ostvarile su odlične rezultate. U naš grad donešeno je jedno zlatno i dva srebrna odličja i time smo bili jedini i najuspešniji grad koji je tri puta stao na pobedničko postolje.\nZahvaljujemo se svim volonterima koji su od početka godinine vredno trenirali i usavršavali sebe kako bi svoj grad i organizaciju Crvenog krsta prestavili na najbolji način.\nTijana Malešević: „Dominacija srpske odbojke“ (AUDIO)\nPromotivna vožnja turističkim vozićem povodom proslave Dana grada


Ministar odbrane SAD: Vojska spremna, u Siriji upotrebljeno hemijsko oružje\nRatna zbivanja u Siriji, avgust 2013.\nAmerički ministar odbrane Čak Hejgel rekao je u intervjuu za BBC da je očigledno da je protiv sirijskog naroda upotrebljeno hemijsko oružje, i da će obaveštajni podaci potvrditi da to nisu uradili pobunjenici.\n“Za to je odgovorna sirijska Vlada”, rekao je Hejgel.\n“Na rapolaganju su nam razne opcije. Ministarstvo odbrane je spremno da sprovede neke od njih u delo; ako dođe do toga uradićemo to u koordinaciji sa našim partnerima u svetu.“\nPortparol Bele kuće Džej Karni izjavio je da je predsednik SAD Barak Obama nastavio da razmatra opcije za odgovor i dodao da "još ništa nije odlučeno".\nFrancuski predsednik Fransoa Oland je u utorak poručio da je ova zemlja "spremna da kazni one koji su doneli gnusnu odluku da gasom otruju nevine ljude".\nBritanski list "Gardijan" objavio je da su ratni avioni i vojni transporteri počeli da pristižu u britansku vojnu bazu na Kipru, oko 250 kilometara od sirijske obale, što bi mogao da bude znak priprema za vojni udar na sirijski režim.\nIstovremeno su, kako prenosi Rojters, zapadne sile nagovestile sirijskoj opoziciji da se u narednim danima mogu očekivati udari, a opozicija je predala spisak potencijalnih meta.\nS druge strane, sirijski ministar spoljnih poslova zapretio je da će se ta zemlja braniti oružjem koje će iznenaditi svet ako bude napadnuta.\nGlavni sekretar Arapske lige Nabil El Arabi rekao je na sastanku ove organizacije u Kairu kako svet posmatra najnovija zbivanja u Siriji i da je svestan, kako je rekao, odvratnog zločina zbog upotrebe hemijskog oružja u napadu na predgrađe Damaska 21. avgusta.\nMinistarstvo inostranih poslova Rusije prethodno je pozvalo SAD i međunarodnu zajednicu na "oprez i strogo poštovanje međunarodnog prava".\n"Pokušaji da se zaobiđe Savet bezbednosti UN i opet stvore veštački i nezasnovani izgovori za vojnu intervenciju u tom regionu, stvoriće nove patnje Siriji i imaće katastrofalne posledice za druge zemlje Bliskog istoka i severne Afrike", kazao je portparol Aleksandr Lukaševič.\nŠef američke diplomatije Džon Keri izjavio je da je upotreba hemijskog oružja u napadu na predgrađe Damaska 21. avgusta "neporeciva" i da je “moralno skaradna”, optužujući sirijskog predsednika Bašara el Asada da je uništavao dokaze.\nMeđunarodnu akciju je u utorak zatražio i australijski premijer Kevin Rad (Rudd).\n“Ne verujem da svet jednostavno može da zatvori oči na činjenicu da je hemijsko oružje upotrebljeno protiv civila i da je tom prilikom umrlo više od 300, a oko 3.600 lica hospitalizovano. Ako okrenemo glavu i kažemo da akcija u ovom slučaju ne bi bila u skladu sa našim delovanjem u nekoj drugoj situaciji, onda bismo izgubili moralno pravo da pošaljemo jasnu poruku svakoj autokratiji u svetu koja bi razmišljala da u budućnosti upotrebi hemijsko oružje”, kazao je Rad.\nVelika Britanija priprema planove za moguću vojnu akciju, izjavio je portparol premijera Dejvida Kamerona, dodajući da, međutim, nikakva odluka još nije doneta. Kameron je za četvrtak sazvao britanski parlament radi debate o eventualnoj vojnoj intervenciji.\nOn je u utorak naglasio kako bilo kakva vojna akcija protiv Sirije mora da bude ograničena i ne sme da ima za posledicu uvlačenje u širi bliskoistočni konflikt.\nIstovremeno, sirijski ministar inostranih poslova Valid Mualem je rekao da će se njegova zemlja braniti u slučaju zapadne vojne intervencije.\n“Na raspolaganju su nam dve opcije: da se predamo ili da se branimo sa onim sa čim raspolažemo. Druga opcija je najbolja: branićemo se”.\nOn je upozorio da će eventualni napad SAD na Siriju pomoći al Kaidi.\nBivši britanski premijer Toni Bler (Tony Blair) je istakao da ako Zapad ne interveniše u cilju podrške slobodi i demokratiji u Egiptu i Siriji, Bliski istok će se suočiti sa katastrofom.\nVisoki komesar Ujedinjenih nacija za izbeglice Antonio Guteres rekao je u utorak da je iz Sirije zbog građanskog rata izbeglo skoro dva miliona ljudi.\nGuteres je u Bagdadu rekao da bi Sirija mogla biti na "ivici provalije".


"Youth to business" i NatCo 102nd u Kladovu\nU Kladovu se održava 102. po redu nacionalna konferencija AIESEC-a Srbije.\nOd 27.11.2013 do 01.12.2013. u hotelima “Đerdap” i “AQUSTAR Danube”, okupiće se mladi lideri i članovi organizacije kako iz unutrašnjosti, tako i iz inostranstva.\nOni će imati priliku da u toku pet dana kroz različite interaktivne i kreativne radionice, edukacije, predavanja i simulacije realne poslovne problematike, usavrše svoje komunikativne, prezentacione i pregovaračke veštine. Konferenciju ove godine organizuju kancelarije AIESEC-a na Ekonomskom fakultetu u Beogradu i Beogradskoj bankarskoj akademiji.\nRadionice će biti organizovane u hotelima i salama Centra za kulturu Kladovo.\nStudentska organizacija AIESEC u petak, 29.11.2013. godine u okviru nacionalne konferencije NatCo 102nd organizuje događaj "Youth to business", na kome će se po prvi put održati panel diskusija o liderstvu u našoj zemlji.\nDogađaj "Youth to business" tradicionalno se održava na svakoj nacionalnoj konferenciji AIESEC-a i ima za cilj da studente koji su članovi organizacije spoji sa kompanijama koje su njeni partneri, i na taj način im pruži mogućnost da dođu u kontakt sa njima i potencijalno dobiju posao ili praksu.\nU okviru događaja "Youth to business" ove godine će se povodom proslavljanja 60 godina AIESEC-a u Srbiji organizovati panel na temu liderstva u kome će učestvovati uvaženi predstavnici kompanija i aktuelni predsednik AIESEC-a Srbije.\nSvrha panela je razmena mišljenja, stavova i iskustava, sve u cilju pronalaženja novih kreativnih ideja za podsticanje liderstva kod mladih, kao i razvoj društva u kome živimo.\nNacionalna konferencija za članove ove studentske organizacije dešava se dva puta godišnje i ima za cilj da kroz organizovanje predavanja i radionica pruži članovima potrebno znanje kako bi uspešno radili na projektima organizacije i time doprineli svom ličnom i profesionalnom razvoju, ali i razvoju našeg društva.


Simić i zvanično predsednik Srpske liste\nAleksandar Jablanović je kazao da je danas urađeno jedino moguće - ispunjen je dogovor koji su predstavnici Srpske liste napravili sa Vučićem.\n"Taj dogovor podrazumeva da ja budem angažovan na jednom drugom radnom mestu, a da mesto predsednika Srpske liste prepustimo Slavku Simiću. Simić nije slučajno izabran. On je poslanik koji je osvojio najviše glasova na poslaničkoj listi Srpska lista na izborima 2014. godine", navao je Jablanović.\n"A to je da se ja povučem sam sa tog mesta i da to mesto prepustim onome ko ima puno pravo i pun legitimitet da preuzme mesto predsednika Srpske liste, a to je Slavko Simić", pojasnio je Jablanović.\n"Na ovaj način se stavlja tačka na jedan napad i na jednu sramnu laž o meni koja se palasirala u medijima od strane pojedinih Srba da sam ja plaćenik (predsedika AZBK) Ramuša Haradinaja. Da sam saradnik stranih službi i izdajnik Republike Srbije", rekao je Jablanović.\n"Da li ćemo jedinstveno razmišljati o svakoj temi? Siguran sam da nećemo, jer što više ljudi, to više razlicitih ideja i mišljenja. Ali, merilo i odlika jedne demokratije u kojoj se mi, nadam se, nalazimo jeste različitost mišljenja, a na kraju će preovladati mišljenje većine koje će nam biti zajedničko", ocenio je Jablanović.\n"To nam garantuje i ratifikovani Sporazum o stabilizaciji i pridruživanju Kosova sa EU u čijem se članu pet kaže da ukoliko Kosovo ne bude implementiralo sporazume koje je postiglo sa Beogradom može doći do suspenzije Sporazuma o stabilizaciji i pridruživanju", pojasnio je Simić.\nJablanović je sredinom septembra, na zahtev većine predstavnika Srpske liste, uz podršku Vlade Srbije, smenjen sa funkcije predsednika Srpske liste, jer se "svojim delovanjem moralno i profesionalno diskvalifikovao pa je njegovo angažovanje postalo pogubno po interese naroda", saopštila je tada ta inicijativa.


Studenti Modnog dizajna u ulozi modnih stilista za buduće maturante sa stilom - Univerzitet Metropolitan\nUniverzitet Metropolitan u saradnji sa Centrom za komunikacije FLOU i profesorkom Fakulteta digitalnih umetnosti, Milicom Slijepčević, uskoro realizuje modni projekat „Maturanti sa stilom“ u Tržnom centru Ušće.\nTakođe će biti održana i modna revija ispred Tržnog centra Ušće u subotu, 01. juna kao završni događaj projekta „Maturanti sa stilom“. Studenti četvrte godine Modnog dizajna Univerziteta Metropolitan, pod mentorstvom svojih profesora, poznatih modnih dizajnera – Aleksandra Protića, Tijane Pavlov i Katarine Samardžić Urošević, će za modnu reviju kreirati i predstaviti modele namenjene mladima, ali pre svega maturantima.\nProjekat „Maturanti sa stilom“ želi da ukaže na važnost sopstvenog stila kod svakog pojedinca, a naročito mladih ljudi, kao i da ih podstakne da unaprede svoj lični imidž. Stil u najvećoj meri zavisi od toga koliko je ličnost svakog pojedinca izgrađena i celovita, kao i koliko se stara o sopstveno lifestyle-u. Kroz ovaj modni događaj želimo da doprinesemo afirmaciji našeg glavnog grada, kao jedne od vodećih kulturnih sredina u ovom delu sveta, preko najboljih ambasadora, a to su mladi sa stilom, u ovom slučaju – maturanti sa stilom. Pored Centra za komunikacije FLOU i Tržnog centra Ušće, projekat „Maturanti sa stilom“ su podržali i Kompanija Hemofarm iz Vršca, Modna kuća Luna iz Požarevca i Make up Ana Beauty.\nSa nestrpljenjem očekujemo poslednja dva vikenda u maju kada će maturanti, vođeni mladim modnim profesionalcima Univerziteta Metropolitan, rešavati večite dileme za najvažniji događa – matursko veče i pitanje: „Šta da obučem?!“


Usaglašenost sa evropskim zahtevima za bezbednost upotrebe i kvalitet proizvoda – TTM System\nGARANCIJE ZA KVALITET I BEZBEDNOST PRILIKOM UPOTREBE NAŠIH PROIZVODA\nTTM System je firma koja ima širok asortiman ponude, od dezinfekcionih proizvoda i hemije za dezinfekciju, preko metalnih konstrukcija pa do proizvoda koji omogućava beskontaktno vršenje više funkcija istovremeno. Svoje proizvode firma nudi po najpristupačnijim cenama, uz proveren kvalitet i maksimalnu sigurnost i efikasnost prilikom upotrebe. Svi proizvodi, svojim karakteristikama, olakšavaju poslovanje firmama iz najrazličitijih sfera privrede.\nKako bi naši dezinfekcioni proizvodi bili dostupni i za tržište EU, obezbedili smo neophodna usaglašavanja sa evropskim zahtevima u pogledu kvaliteta i bezbednosti za sve korisnike prilikom upotrebe – naši proizvodi imaju oznake AAA i CE.\n"CE" OZNAKA I OZNAKA "AAA"\nCE oznaka doprinela je olakšanom plasmanu proizvoda na tržište Evropske unije, za one proizvode čije je poreklo iz zemalja koje nisu članice EU. CE znak u Evropskoj uniji predstavlja jedini dozvoljeni znak o usaglašenosti proizvoda sa zahtevima evropskih direktiva u pogledu bezbednosti proizvoda i za razliku od znakova kvaliteta, je obavezan. Svi proizvodi bez CE znaka ne mogu biti predmet trgovine na tržištu Evropske unije. CE znak na proizvodu je izjava proizvođača da je njegov proizvod usaglašen sa bitnim zahtevima relevantnog evropskog zakonodavstva i to u pogledu zdravlja, bezbednosti, zaštite životne sredine. Proizvođač samostalno postavlja CE znak na proizvod, ali tek posle okončanja postupka ocene usaglašenosti i izrade CE deklaracije o usaglašenosti, koja je osnovni dokument koji prati proizvod sa CE znakom na jedinstvenom tržištu. CE znak je skraćenica od "Conformité européenne" (engl. European Conformity) i predstavlja oznaku proizvođača koja ukazuje da je: proizvod projektovan i proizveden u skladu sa zdravstvenim, bezbednosnim i drugim direktivama i standardima Evropske unije, a koje su od izuzetnog značaja za taj proizvod i koje predviđaju stavljanje CE oznake na njega, kao i to da je izvršeno odgovarajuće ocenjivanje usaglašenosti proizvoda.\nOznaka AAA garantuje da je tehnička roba prethodno prošla kontrolu neke od 11 akreditovanih laboratorija u Srbiji o korišćenju opreme za ispitivanje i merenje proizvoda, odnosno za potvrđivanje usaglašenosti tehničkih proizvoda i aparata koje se plasiraju na tržište. Proizvod koji ima oznaku AAA znači bezbednost proizvoda koji je proizveden u Srbiji, pri čemu je ta bezbednost istovetna onoj bezbednosti koju imaju proizvodi proizvedeni u EU. Radi se o proizvodima koji garantuju bezbednost građana i zaštitu životne sredine i tehnički su usklađeni sa zahtevima tržišta Evropske unije u smislu tehničke bezbednosti za ljude. Proizvodi sa oznakom AAA su ispunili bitne zahteve za zdravlje i bezbednost, kao i druge zahteve i uslove koje mora da ispuni lična zaštitna oprema pre njenog stavljanja na tržište i/ili upotrebu, radi zaštite zdravlja i bezbednosti korisnika te opreme.\nTTM System nudi proizvode koji su sigurni i bezbedni, što potvrđuju oznake AAA i CE!


Estrada - 1. Marta 2019. 0\nDruge večeri Beovizije za plasman u nedeljno finale izborili su se: grupa „Majdan”, Jana, Nevena Božović, Ana Popović, Dženan Lončarević i Lord. Plasman su odredili glasovi gledalaca (SMS poruke) i glasovistručnog žirija – 50 odsto glasova je od TV publike, a 50 od stručnog žirija. Za plasman u nedeljno finale večeras...\nAriana Grande uslikana je u sredu uveče sa, ni manje ni više nego bivšim dečkom Big Seanom. Paparaci su uhvatili pevačicu u automobilu partnera kome je posvetila stih u pesmi thank u next: ona je bila na suvozačevom mestu, dok je on vozio automobil. Dvojac je bio u muzičkom studiju u Los Anđelesu, u kome...\nEstrada - 16. Februara 2019. 0\nTeško je izdvojiti se u porodici sa prezimenima poput Kardashian i Jenner , ali Kylie to uspeva iznova i iznova! Nema veze da li je u pitanju fotografija beba koja probija rekorde lajkova na instagramu, ili skandalozna prevara njenog partnera – ona je uvek u centru pažnje! Tako je i ovoga puta , u fokus dolazi...\nEstrada - 15. Marta 2019. 0\nNakon prosidbe koja se dogodila prošle nedelje, Jennifer Lopez već planira svoje magično, peto po redu, venčanje sa bivšim sportistom Alexom Rodriguezom! Prema navodima izvora, Jennifer je inspiraciju dobila još prošlog leta kada je sa svojim dragim uživala na Bahamima. Vođenja vibracijama letnjeg sunca, plaže i mora, pevačica nagrađivana Grammijem...\nVerovali ili ne, mnoge poznate ličnosti poznaju se još od malena! Neke od njih su se družile celog života, neki se nisu podnosili, a neki su samo naletali jedni na druge na hodniku i usputno ih komentarisali sa zajedničkim prijateljima. U galeriji u nastavku, donosimo vam listu nekih od najvećh...\nIako se glasine o “tenzijama” u njihovoj vezi prepliću medijima već par nedelja, Travis Scott nastavio je javno da podržava majku svog deteta Kylie Jenner i pokazao je oduševljenje njenom novom fotografijom! Kako je javnost sama mogla da se uveri, Travis Scott komentarisao je novu objavu svoje izabranice na instagramu,...


Đukanović: Napredak u NATO i EU integracijama ostvaren u otežanim političkim uslovima | EUME\nNaslovnica Info Press info Đukanović: Napredak u NATO i EU integracijama ostvaren u otežanim političkim uslovima\nĐukanović: Napredak u NATO i EU integracijama ostvaren u otežanim političkim uslovima\nMjereno političkim i ekonomskim ostvarenjima koja dugoročno usmjeravaju razvoj države ova godina bila je veoma uspješna za Crnu Goru i najznačajnija u novijoj crnogorskoj istoriji nakon obnove nezavisnosti, poručio je premijer Milo Đukanović.\n„Rezultati na polju ekonomskog i demokratskog razvoja, kao i napredak u procesu integracije u NATO i Evropsku uniju (EU), utoliko su vredniji jer su ostvareni u otežanim političkim uslovima prekomponovanja i dodatnog antagoniziranja političke scene u Crnoj Gori“, kazao je Đukanović na sjednici Vlade, koja je bila otvorena za javnost.\nKako je rekao, razlozi za to su višestruki.\n„U opozicionim partijama, kao i cijelom opozicionom bloku, došlo je do unutrašnjih raskola i političkih pregrupisavanja, za sada bez efekta na snaženje opozicije. Time i bez doprinosa većoj političkoj konkurentnosti koja bi zakonomjerno unaprijedila kvalitet državne i ukupne politike“, kazao je Đukanović.\nPrema njegovim riječima, od podjela nije bila imuna ni vladajuća koalicija, tačnije Socijaldemokratska partija, a ti procesi uvećali su već ranije iskazano nepovjerenje unutar bloka partija na vlasti.\n„Nastavljena je praksa opozicionih političkih subjekata da, umjesto kredibilnim političkim programima, koji bi ih kvalifikovali kao realnu alternativu aktuelnoj vlasti, svoj prestiž pokušavaju graditi na usiljenom suprotstavljanju svemu što vlast predlaže, makar i na očiglednu štetu državi“, kazao je Đukanović.\nKako je rekao, u novije vrijeme, dio opozicije se opredijelio i za nasilne pokušaje zauzimanja državnih institucija otvoreno prizivajući spoljnu intervenciju koja bi osujetila crnogorsku suverenost i realizaciju ustavnih opredjeljenja, među kojima i članstvo u NATO.\n„Ipak, kao najkrupniji politički problem Crne Gore u 2015. ispostavlja se narušavanje univerzalne političke matrice odnosa Vlade i parlamenta – tačnije odnosa Vlade i parlamentarne većine koja predstavlja Vladinu koaliciju – pobjednika parlamentarnih izbora“, ocijenio je Đukanović.\nPremijer je poručio da je time zamagljena linija političke odgovornosti kako na relaciji vlast – opozicija, tako i između zakonodavne i izvršne vlasti, ugrožena funkcionalnost sistema i principi ustavne podjele vlasti.\n„Zato smo tokom ove godine bilil svjedoci donošenja više propisa i odluka, prema viđenju Vlade, suprotnih ekonomskim i nacionalnim interesima zemlje. Bez obzira što se svaka od njih pokušala opravdati demagoškim partijsko-političkim alibijima i lamentiranjem o socijalnoj pravdi, vladavini prava i demokratizaciji društva“, rekao je Đukanović.\nKako je dodao, i u takvim, politički neregulanim uslovima, očuvana je unutrašnja stabilnost i mogući nivo funkcionalnosti, što je obezbijedilo učinkovitost državne politike za respektibilan ekonomski i demokratski razvoj i kapitalne iskorake zemlje ka svojim evropskim i evroatlantskim odredištima.\nNeprikosnoveno najvažniji interes Crne Gore u budućnosti je, poručio je premijer, kontinuirani, dinamični ekonomski i demokratski razvoj.\nPotreba unutrašnjeg razvoja, a posebno sve dublja integrisanost u strukture NATO i EU, kako je poručio, nalaže viši nivo odgovornosti svih političkih i društvenih subjekata prema definisanim nacionalnim interesima.\n„Riječju, nalaže unaprijeđeni nivo političke kulture u društvu, što će, vjerujem, označiti zatvorena vrata za destruktivnu, anticrnogorsku djelatnost pojedinih političkih partija koje su uporne da i dalje namiruju istorijske račune sa nacionalno odgovornom, antifašističkom Crnom Gorom, a istovremeno podstaći konkurenciju političkih programa posvećenih unapređenju kvaliteta života svakog pojedinca u našem društvu“, kazao je Đukanović.\nOn, kako je naveo, vjeruje, da su redovni parlamentarni izbori iduće godine odlična prilika da se u duhu dostignutih demokratskih tekovina, formira legitimna i funkcionalna vlast koja će bez ostatka biti posvećena upravo tim interesima.\n„Zato i smatram da je trenutno najvažniji politički zadatak svih odgovornih političkih struktura da argumentovanim dijalogom, sa osloncem na saradnju sa specijalizovanim međunarodnim organizacijama doprinesemo stvaranju svih pretpostavki za organizovanje transparentnog, demokratskog izbornog procesa u čijem finalu će Crna Gora dobiti kredibilnu, autoritativnu i efikasnu Vladu sposobnu da usmjerava dalji svestrani napredak naše zemlje“, poručio je Đukanović.\nOn vjeruje, kako je kazao, na tragu ocjene da je ova godina bila veoma uspješna za Crnu Goru, da možemo podijeliti i optimizam da će 2016. biti još uspješnija.\n„Vjerujem da je ova godina, mjereno političkim i ekonomskim ostvarenjima koja dugoročno usmjeravaju razvoj Države, najznačajnija u novijoj crnogorskoj istoriji nakon obnove nezavisnosti 2006. Prvenstveno zbog odluke NATO da našoj zemlji uputi poziv za članstvo“, kazao je Šukanović.\nTime je, kako je ocijenio, Crna Gora ostvarila jedan od najvažnijih strateških ciljeva svoje državne politike.\n„To je zasluženo priznanje za kvalitet i domete obavljenih reformi, prije svega u domenu odbrane, bezbjednosti i vladavine prava, kao i za rezultate na planu unapređenja javne podrške članstvu u NATO. Jedinstvena je ocjena da je to dobra odluka i za region, najpouzdaniji put da se postigne njegova stabilnost, prosperitet i sigurna evropska budućnost“, dodao je Đukanović.\nIsto tako, i za Alijansu, koja je, kako je rekao, potvrdila da njena vrata ostaju otvorena za zemlje koje sprovode neophodne reforme kako bi dostigle NATO standarde i doprinosile bezbjednosti na širem planu.\nPrema riječima Đukanovića, odluka za Crnu Goru je još važnija ako se ima u vidu geopolitički kontekst u vremenu u kojem je donesena i činjenica da je po prvi put u novijoj istoriji proširenja NATO poziv upućen samo jednoj zemlji, sa ministarskog nivoa, između dva samita.\n„Sve to nas dodatno obavezuje da kao mala balkanska zemlja još posvećenije nastavimo sa reformama, koje se ne završavaju ni punopravnim članstvom, ni nakon toga. Prije svega sa snaženjem institucija i unapređenjem vladavine prava. Kao i sa podizanjem javne podrške za članstvo u NATO“, rekao je Đukanović.\nOn je rekao da iskustva drugih zemalja pokazuju da je to bio logičan put nakon upućivanja poziva. „Siguran sam da će to biti dodatni motiv da nastavimo u dobrom pravcu kojim ide naša zemlja“.\nPremijer je ocijenio i da je značajne pomake u godini na izmaku Crna Gora ostvarila i u pregovaračkom procesu sa EU.\n„Možemo zaista sa zadovoljstvom konstatovati da imamo odličan kvalitet i tempo pristupanja EU. Ostvareni rezultati objektivno nas čine regionalnim liderom u evropskoj integraciji. Ove godine smo otvorili 6 novih poglavlja“, kazao je Đukanović.\nOn je rekao da su tokom ove godine poseban napor uložili u oblasti vladavine prava, uključujući pregovore u poglavljima 23. i 24.\n„Početkom godine smo adaptirali akcione planove za ova poglavlja kako bi ih upodobili ispunjenju 83 zahtjevna privremena mjerila. U februaru je usvojen set pravosudnih zakona, a nakon toga i dodatni zakoni iz oblasti borbe protiv organizovanog kriminala i korupcije. Od otvaranja pregovora u poglavljima 23. i 24. usvojeno je 47 reformskih zakona i time faktički zaokružen normativni okvir u ovoj oblasti“, podsjerio je on.\nĐukanović je rekao da su bili fokusirani na formiranje ključnih institucija.\n„Osnovano je i počelo sa efikasnim radom Specijalno tužilaštvo. Formirane su specijalizovane jedinice za borbu protiv korupcije i organizovanog kriminala u okviru policije. Imenovani su Savjet i direktor Agencije za sprečavanje korupcije. U toku su finalne pripreme za početak rada ovog organa od starta iduće godine“, dodao je on.\nKako je rekao, zabilježeni su i bitno bolji rezultati u primjeni usvojenog zakonodavstv, a evidentni su brojni pozitivni pomaci u radu sudstva.\n„Vidno je smanjeno trajanje postupaka i broj neriješenih slučajeva. Po procentu riješenosti u odnosu na priliv građanskih predmeta crnogorsko sudstvo je među najuspješnijim u Evropi, zajedno sa njemačkim, austrijskim i ukrajinskim“, kazao je Đukanović.\nSve ovo je, dodao je, prepoznato i u novembarskom Izvještaju Evropske komisije za Crnu Goru za 2015.\n„To je najpozitivniji izvještaj do sada za našu zemlju. Evidentiran je konkretan napredak u reformama, posebno u oblasti vladavine prava. Notiran je progres u gotovo svim poglavljima pregovaračkog procesa“, rekao je Đukanović.\nOn je poručio i da je Crna Gora ostala visoko pozicionirana u regionu kao značajan faktor stabilnosti i saradnje.


Strani investitori trče u Rusiju - 24.04.2015, Sputnik Srbija\nStrani investitori trče u Rusiju\nTokom poslednje nedelje fondovi čija je investiciona politika orijentisana na Rusiju privukli su maksimalan broj investicija od septembra prošle godine – 182... 24.04.2015, Sputnik Srbija\n23:00 24.04.2015 (Osveženo: 16:19 05.10.2015)\nTokom poslednje nedelje fondovi čija je investiciona politika orijentisana na Rusiju privukli su maksimalan broj investicija od septembra prošle godine – 182 miliona dolara. Ovo se desilo u trenutku opšteg pada interesovanja prema zemljama u razvoju.\n22 April 2015, 07:00\nPoslednji broj „Emerging Portfolio Fund Research“ (EPFR) za nedelju koja se završila 22. aprila, pokazuje nagli rast interesovanja međunarodnih investitora za rusko tržište akcija. Investicioni fondovi koji investiraju u Rusiju su tokom ove nedelje imali priliv od 183 miliona dolara, što je više nego dvostruko više u odnosu na prethodnu. To je maksimalni nedeljni pritok sredstava od kraja septembra prošle godine. Od početka godine u Rusiju je ušlo 362 miliona dolara.\nDotok sredstava u ruske fondove dolazi u trenutku odliva investicija iz zemalja u razvoju. Prema podacima EPFR, svi fondovi tržišta u razvoju su za nedelju dana izgubili 4,1 milijardu dolara, što je dva puta više od priliva nedelju dana ranije. To je i maksimalni odliv od sredine decembra prošle godine, kada je iznosio 6,8 milijardi dolara.\nDolazak investitora na rusko tržište povezan je pre svega sa rastom cena nafte. Prema podacima „Rojtersa“, u četvrtak je cena nafte marke „Brent“ porasla za 4 odsto do 62,5 dolara za barel. Na današnjim trgovanjima cene su porasle na 65,14 dolara za barel. Cena ruske nafte marke „Ural“ dostigla je 63,23 dolara za barel, 1,2 odsto više nego na zatvaranju u četvrtak, i maksimalna je od decembra prošle godine.


Selo u Nemačkoj poklanja parcele mladim parovima, ali uz jedan uslov\nZbog sve starije populacije, mnoga manja mesta među kojima je i jedno selo u Nemačkoj, došla su u situaciju da zatvore škole jer nemaju dovoljno učenika. Čelnici Otenštajna pozivaju mlade bračne parove s decom da se dosele u ovo mesto gde će imati prijatan i miran život, ali pod jednim uslovom.\nKako piše „Financial Times“, nemačke vlasti poslednjih decenija intenzivno rade na privlačenju mladih porodica iz drugih zemalja kako bi rešili sve izraženiji problem starenja.\nUostalom, izgradnja kuće u Nemačkoj kao i troškovi života generalno – nisu jeftini. U Otenštajnu i okolini ima mnogo slobodnih radnih mesta (npr. u oblasti medicinske nege, gastronomije i zanatstvu).\nPriliku da pogledate ovo selo iz vazduha imate u VIDEO prilogu.\n2016-12-26T19:44:29+01:0026 децембра, 2016|Život|


Vinski kompleks dostojan cara Probusa\nBack HRANA I PIĆE VINO Vinski kompleks dostojan cara Probusa\nponedeljak, 10 april 2017 08:18\n- Vazduh je prepun ideja. One vam stalno kucaju u glavu. Vi prosto morate znati šta hoćete, zatim to morate zaboraviti i raditi svoj posao - govorio je Henri Ford, tvorac Ford Motor Company. Zamisao podizanja kompleksa Vinarije, Probusovog hrama vina u srcu Carskih vinograda M.A. Probusa, na brdu iznad sela Šuljam, bio je još složeniji jer je trebalo spojiti ideju gospodina Milorada Miloševića i vreme u kojem je Marcus Aurelius Probus živeo.\nDa zadovolji sve ove faktore uz iskorišćenje topografije terena primio se projektantski tim, AliQuantum doo iz Novog Sada, na čelu sa arhitektom Zoranom Raševićem i građevinskim inženjerom, Goranom Raševićem. - Saradnja gospodina Miloševića i AQ tima započela je 2015. U tom trenutku je već postojalo idejno rešenje za Vinariju „Milošević“ u Velikim Radincima, po kojem je vinarija trebala da bude podeljena na dva dela. U startu smo zastupali stav da ne treba razdvajati poslovni i proizvodni deo. Osnovna zamisao novog projekta bila je da ovaj prostor ispunjava svoju funkciju, a njegovo jedinstvo postignuto je krovnom konstrukcijom. Enterijer je organizovan tako da prednji, reprezentativni deo maksimalno iskoristi lokaciju. Kancelarije su okrenute ka vinogradu, a istovremeno i ka ulazu, da primete goste koji dolaze. Na istoj toj, uličnoj strani predviđena je terasa. Na prvom spratu vinarije biće degustacionala sala, iz koje će se kroz portal videti proces proizvodnje - objašnjava gospodin Zoran Rašević, privatno veliki ljubitelj vina. Drugu celinu predstavlja Probusov hram vina, jedan „sakralni“ objekat, situiran u Carskom vinogradu na mestu gde je pre XVII vekova rimski imperator obnovio zasade vinove loze u kontinentalnom delu. Za njega je takođe postojala ranija verzija, koju je AQ tim razradio, prilagodio standardima i pravilnicima. On je zamišljen na dva nivoa. U podrumu, sa odgovarajućom izolacijom radi obezbeđivanja konstantnosti temperature, biće skladišteno vino. Gornja etaža, sa jedinstvenom kupolom i prostranom terasom koja se pruža čitavom širinom objekta sa pogledom na Srem i planine koje ga uokviruju, predviđena je za boravak turista. Planirano je da objekat bude otvoren u toku naredne godine. - Iako smo imali priliku da radimo na projektima tipa hramova, ovako nešto autentično, posebno, zamisao da se u sred „ničega“ podigne vinograd, a potom i hram po uzoru na starorimske, mislim da ne postoji na teritoriji bivše Jugoslavije. Ovo će definitivno dati pečat ovom kraju i istaći ga na turističkoj i kulturnoj mapi Evrope - rekao je gospodin Rašević i dodao: - Počastvovani smo što smo deo ove priče i što nam je data mogućnost da sa stručne strane učestvujemo i doprinesemo stvaranju jednog ovakvog kompleksa. Gospodin Milošević nam je u više navrata preneo utiske da je zadovoljan našom saradnjom i komunikacijom, i iskreno se nadamo da ćemo učestvovati u realizaciji projekta do kraja. Opšta koordinacija realizacije projekta poverena je gospođi Mirjani Vašut, direktorki JP „Urbanizam“ iz Sremske Mitrovice. Saradnja između AQ tima i gospođe Vašut osim na pitanjima vezanim za vinograd i vinariju, odnosi se na kompletnu turističku ideju i obuhvata još jedan objekat sa pratećim, dodatnim sadržajima, koji je tek u planu, kao i brigu da sve bude realizovano kroz zakonske okvire.\nAntrfile AliQuantum doo je porodično preduzeće osnovano 2010. godine. Arhitekta Zoran Rašević i građevinski inženjer, Goran Rašević, bave se projektovanjem i inženjeringom, izradom projektne tehničke dokumentacije, i u oblasti inženjeringa nadzorom nad izvođenjem radova, ali ne i samim izvođenjem. Ova firma posebno neguje aspekt okrenut ka klijentima, kroz servis besplatnih konsultacija i to je prvo što stoji na njihovom sajtu: www.AQ.rs, u okviru kojih svim zainteresovanim licima pružaju opšte informacije o procesu ishodovanja odgovarajućih dozvola za izvođenje objekata.


VOZI MIŠKO: Turska vraća milion izbeglica u Siriju - Naša Borba\nVOZI MIŠKO: Turska vraća milion izbeglica u Siriju\nTurska pokušava da se oslobodi izbegličkog bremena koje već deset godina pritiska zemlju koja je primila više od četiri miliona beskućnika. U vladi pripremaju program za povratak najmanje milion migranata, pre svega onih koji su u Anadoliju stigli iz susedne Sirije.\n„Dosta nam je Sirijaca i Avganistanaca”, „Turska Turcima”, „Ovo je tiha okupacija naše zemlje” – samo su neke od poruka koje se u poslednje vreme mogu pročitati na društvenim mrežama. Sve češći su i fizički nasrtaji na migrante. Gradonačelnik mesta Bolu uveo je izbeglicama deset puta veće naknade za vodu i druge dažbine nego Turcima, zbog čega je kritikovan.\nU Turskoj sada ima više od četiri miliona izbeglica. Najviše ih je stiglo iz susedne Sirije (3,7 miliona), a u poslednje vreme beskućnici dolaze i iz Avganistana bežeći od talibana. Od početka izbegličke krize Ankara je bila primorana da deportuje 1,4 miliona beskućnika koji su stigli iz centralne Azije, Bliskog istoka i severne Afrike, a nisu mogli da dobiju azil.\n„U početku su izbeglice iz Sirije smatrane za privremene goste. Turci su tada pokazali veliku solidarnost, ali posle toliko godina više nisu spremni da dele svoju budućnost s izbeglicama i traže da se vrate tamo odakle su došli”, objašnjava stručnjak iz Centra za međunarodne studije Murat Erdogan, koji nije u rodbinskim odnosima s predsednikom Turske.\nOpozicija sada pokušava da iskoristi ovaj problem kako bi pridobila naklonost građana. Pogotovo što vlada dosad nije preduzimala mere da se oslobodi armije beskućnika, iako se u poslednje vreme situacija u Siriji postepeno stabilizuje.\n„Vlada nema politiku za rešavanje problema izbeglica. Ja nisam rasista, ali moramo o povratku Sirijaca da razgovaramo s režimom u Damasku s kojim Ankara godinama nema kontakte. Ako pobedimo na izborima, mi ćemo taj problem rešiti za dve godine”, obećava Kemal Kiličdaroglu, predsednik vodeće opozicione Republikanske narodne partije.\nKad je 2011. godine „Arapsko proleće” stiglo u Siriju, Turska je širom otvorila kapije „braći i sestrama” koji su se našli na udaru režima u Damasku. U Ankari su očigledno pogrešno procenili da su dani Bašara el Asada odbrojani, da će brzo doživeti sudbinu Muamera Gadafija u Libiji i Hosnija Mubaraka u Egiptu i da će se izbeglice iz Sirije vratiti u svoje domove.\nTaj teret donekle je ublažila Evropska unija, koja je Ankari odobrila šest milijardi evra kako bi na svojoj teritoriji zaustavila izbeglički cunami, najveći u godinama posle Drugog svetskog rata. Sada se Turska uglavnom sama suočava s tim problemom, koji se zaoštrava i zbog ekonomske krize koja je pogodila zemlju.\nVlada je na mukama, pogotovo što sada u sve većem broju pristižu izbeglice iz Avganistana. Lokalni mediji otkrivaju da je migrantska kriza za 11 godina koštala Tursku oko 40 milijardi dolara. Predsednik Redžep Tajip Erdogan obećava da će stvoriti uslove za dobrovoljni povratak Sirijaca u njihovu zemlju. Pitanje je kako će na to reagovati beskućnici koji, kako prenose lokalni mediji, tvrde da nemaju gde da se vrate pošto su im uništeni kuće i druga imovina.\nPrethodni tekstNATAŠA KANDIĆ: Najviše poginule dece tokom bombardovanja su albanske nacionalnosti\nSledeći tekstALEKSANDAR VULIN: Ako Priština uđe u Savet Evrope, Srbija da proglasi političku neutralnost


Kinezi prave funkcionalnu repliku Titanika – Nadlanu.com\nKinezi prave funkcionalnu repliku Titanika\nObjavljeno 23. feb 2013. / 18:06:44\nAmbiciozan plan Kine da sagradi funkcionalnu repliku Titanika odvija se po planu, a graditelji su počeli da prihvataju ponude od zainteresovanih u visini od milion dolara za prvo putovanje koje bi trebalo da se desi 2016. godine.\nMeđutim, ukoliko vam se ovo putovanje čini previše bezbednim da bi bilo uzbudljivo, Washington Post piše da je gradnja poverena jednoj kineskoj kompaniji.\nI iako je Kina izgradila veliki broj impresivnih građevina poslednjih godina, ona je takođe dobila i reputaciju za lošu gradnju zbog upotrebe jeftinih materijala i ponekad, ušteda na račun bezbednosti.\n„Česti skandali u vezi sa lošom izgradnjom kako u Kini, tako i u ostatku sveta, stvorili su od termina „napravljeno u Kini“ sinonim za jeftine i proizvode lošeg kvaliteta. Međutim, Titanik II je prilika da pokažemo koliko skeptici greše. Ovo je zaista prava prilika da Kina pokaže šta ume dok je ceo svet posmatra“, stoji u uvodniku magazina Global Times, koji je povezan sa kineskom vladom.\nDržavna novinska agencija Xinhua takođe je pokušala da odagna strahove u vezi sa bezbednošću: „Titanik II će samo dizajnom podsećati na brod koji je zadesila loša sudbina, sve ostalo će biti vrhunska tehnologija ukljućujući najsavremenije sisteme za navigaciju i bezbednost. Brod će takođe posedovati i teretanu i restorane“.\nOdlika da se sagradi replika Titanika nije neubičajena s obzirmo na činjenicu da se u Kini mogu pronaći duplikati celokupnih turističkih lokacija iz drugih delova sveta. Ovakve lokacije namenjene su prvenstveno kineskim turistima i njihovom trošenju novca unutar granica zemlje.\nTakođe, postoji i interesantna istorija ljubavi kineskog naroda prema Titaniku koja se pojavila 1997. godine – zajedno sa izlaskom istoimenog filma. „Titanik“ se nalazi na trećem mestu po zaradi u Kini.\nHrvatska: Alpiniste zatrpala lavina, troje spaseno, za četvrtim se traga\nGoran Bregović: Hajdemo u…Val di Fijeme (VIDEO)\nKRAJ PRIČE: Reditelj Titanika otkrio zbog čeka Džek nije preživeo najpoznatiji…


Mirza Teletović neće nastupiti na Eurobasketu – Fokus.ba\nMirza Teletović neće nastupiti na Eurobasketu\nKapiten košarkaške reprezentacije Bosne i Hercegovine i član NBA ligaša Phoenix Sunsa Mirza Teletović neće nastupiti za Bosnu i Hercegovinu na predstojećem Evropskom prvenstvu u košarci (Eurobasket 2015.).\nNa vanrednoj konferenciji za medije, Teletović je kazao kako je “pametna odluka da ove godine propusti Evropsko prvenstvo”.\n[quote_box_right]Kada je riječ o košarkaškoj reprezentaciji BiH, ona će se predvođena selektorom Duškom Ivanovićem okupit danas u poslijepodnevnim satima u Sarajevu. BiH se na Eurobasketu nalazi u grupi „A“ s Izraelom, Poljskom, Francuskom, Rusijom i Finskom[/quote_box_right]\n“Meni je krivo i stvarno sam imao volju i želju igrati, borio sam se da izborimo taj plasman. Nadam se da ću se nakon ove, 99 posto vratiti naredne godine u reprezentaciju i da ćemo biti u kompletnom sastavu. Sad je situacija takva da ću propustiti prvenstvo”, kazao je Teletović ističući kako nije riječ o odluci koja je njegova već kluba za koji je potpisao.\nTakođer je naglasio kako su iz novog kluba zahtijevali “razumijevanje od njega”, te kako je svemu “kumovala” njegova nedavna povreda.\n“Bilo šta da je trebalo za reprezentaciju, ja sam uvijek bio tu. Imao sam problem koji sam imao i znao sam da će ovako biti nakon toga”, dodao je.\nTeletović se tokom konferencije za medije osvrnuo i na jednogodišnji ugovor sa ekipom Phoenix Suna koji je nedavno potpisao.\n“Imao sam želju da potpišem na jednu godinu kako bi pokazao svima da problem koji sam imao, više nemam, da je to jedna vrsta povrede koja je prošla i želim razbiti predrasude o tome”, istakao je Teletović.\nTokom današnje konferencije za medije Teletović je istakao kako želi pohvaliti nove proizvode tuzlanske Dite.\n“Uvijek mi je drago kad se neki naš proizvod ponovo pojavi. Dita je bio moj sponzor, znam da su tamo ljudi veliki radnici, ljudi koji žele da ova kompanija uspije. Mislim da je došlo vrijeme da kupujemo domaće i mislim da Ditu trebamo podržati da sve krene ka boljem”, rekao je Teletović.\nKada je riječ o košarkaškoj reprezentaciji BiH, ona će se predvođena selektorom Duškom Ivanovićem okupit danas u poslijepodnevnim satima u Sarajevu. BiH se na Eurobasketu nalazi u grupi „A“ s Izraelom, Poljskom, Francuskom, Rusijom i Finskom.\n#izdvojeno#košarkaška reprezentacija bih#mirza teletović


ECK “OTVORIO” PAKET USLUGA ZA MLADE – ECKarijera\nECK “OTVORIO” PAKET USLUGA ZA MLADE\nU okviru projekta “Paket usluga za mlade – Za uspešnu tranziciju iz obrazovanja u svet rada”, najpre se realizuju obuke za jačanje kapaciteta partnerskih organizacija (ECK i Proaktiv), kroz tri modula, od kojih je prvi održan od 14. do 16. decembra, u Brzeću. Uz učešće po četiri predstavnika ECK i Proaktiva, na prvom modulu je kreiran i potpisan partnerski sporazum, izrađen akcioni plan delovanja i usaglašene interne organizacijske politike, među kojima i one koje se odnose na Transparentnost i antikorupciju i Rodnu ravnopravnost i nediskriminaciju. Od 24. do 26. januara biće održan drugi modul obuke, u okviru koga će se učesnici detaljnije upoznati sa delovima pregovaračkih poglavlja 19, 23 i 26, u kojima su sadržane teme koje će biti pokrenute tokom javnih debata u lokalnim zajednicama. Za poslednji modul planirano je upoznavanje sa tehnikama mapiranja, izrade izveštaja sa preporukama i pokretanja zajednica za uključivanje u izrade javnih politika i praksi.\nOsim obuka, kroz “Paket usluga za mlade – Za uspešnu tranziciju iz obrazovanja u svet rada” biće organizovane javne debate, mapirane lokalne javne politike/prakse i relevantni lokalni akteri, održani Info dani – EU mladi, izrađeni tematski izveštaji sa preporukama u okviru četiri teme (Karijerni razvoj mladih; Obuke, stručne prakse i neformalno obrazovanje mladih; EU paket garancija za mlade; Rodna ravnopravnost, mladi i zapošljavanje). Na početku projekta kreirana je web platforma Eumladi, a planirana je i izrada Online-biltena, EU mladi, koji će sadržati tematske izveštaje sa preporukama.


Eklston: Ferari je poslednji koji treba da priča o zaradama : Nadlanu.com\nEklston: Ferari je poslednji koji treba da priča o zaradama\nLONDON, 20. decembra 2008. (Beta-Rojters) - Vlasnik Formule jedan Berni Eklston, reagujući na kritike iz ekipe Ferarija, rekao je da ta italijanska ekipa zarađuje više novca od svih ostalih timova u takmičenju.\n"Ferari zarađuje mnogo više novca od ostalih. Tačno znaju koliko će da zarade na svemu, nisu oni glupi, ali očigledno nisu ni previše bistri. Ferari godišnje zaradi oko 80 miliona dolara više od ostalih ekipa. Tako je bilo ove sezone, kada su osvojili titulu svetskog prvaka u konkurenciji konstruktora", rekao je Eklston.\nFerari se u Formuli jedan takmiči od 1950. i svake sezone kao jedan od najvećih svetskih brendova privlači pažnju sponzora, mnogo više od ostalih timova.\nPredsednik Ferarija Luka di Montecemolo pre nekoliko dana kritikovao je čelne ljude Formule jedan, rekavši da ne upravljaju takmičenjem na transparentan način. On je dodao i da Formuli jedan nije potreban diktator na čelu, kao i da bi timovi trebalo da zarađuju više novca.\n"Jedino što nije spomenuo jeste da Ferari ima dodatnu zaradu i tako je već godinama. A mnogi misle i da Formula jedan, kao organizacija, često gura i favorizuje Ferari", naveo je Eklston.\nEklston je predložio Ferariju da, umesto što kritikuje Formulu jedan, deo svoje godišnje zarade podeli sa ostalim ekipama.\nPortparol Ferarija nije danas želeo da komentariše Eklstonove izjave, uz opasku da su pitanja zarada "u ovom trenutku izuzetno značajna za sve u Formuli jedan". 1950. i svake sezone kao jedan od najvećih svetskih brendova privlači pažnju sponzora, mnogo više od ostalih timova.


Vučić: Rešenje problema Kosova bila bi velika stvar\nPrvi potpredsednik vlade Srbije Aleksandar Vučić izjavio je u nedelju da Srbija želi da postigne sporazum sa međunaridnom zajednicom i Kosovom, ali da to bude usklađeno sa elementarnim državnim i nacionalnim interesima, te da bi rešenje tog problema bila "ogromna stvar" za državu.\n"Nije to pitanje da li će to biti u tri dana, jer i ako za mesec dana taj problem rešimo, mi smo ogromnu stvar za našu zemlju uradili", kazao je Vučić i dodao da se svakog dana razgovara, da niko to neće stavljati pod tepih, niti će bežati od te teme, prenosi Tanjug.\n"Mislim da je najvažnija poruka da Srbija hoće da rešava probleme i nema vremena za čekanje", izjavio je Vučić novinarima.\nOn je kazao i da je pozicija Srbije po tom pitanju jasna, kao i da je Beograd spreman i otvoren za razgovore.\n"Mi nismo imali nikakav problem sa tim šta je i kako je radila visoka komesarka EU Ketrin Ešton, već s tim što Priština nije želela da učini nikakav ustupak, a od srpske strane je to sve vreme traženo", podsetio je Vučić.\nPrvi potpredsednik vlade nema informacije o tome da će se komesar za proširenje Štefan File uključiti u dijalog Beograda i Prištine, o čemu spekulišu mediji u Srbiji, ali je, kako je rekao, njegov utisak da svi pokušavaju da pronađu način da se razgovori ne zatvaraju, već nastave.


Vučić o poznatima i Jankoviću: "Selebritiji" bili protiv Trampa, ali Tramp pobedio - Teleprompter.rs\nKandidat za predsednika Aleksandar Vučić izjavio je da mu neće biti lako da pobedi sve protivkandidate na tim izborima, zakazanim za 2.april.\nOn je rekao da ostali predsednički kandidati pokrivaju “kompletan spektar biračkog tela u Srbiji” i im da treba “pridodati i bele listiće”.\nVučić je za televizju Hepi ocenio i da neće biti lako da ih sve pobedi.\nOn je rekao da je čuo da su “dosovski kandidati održali zajednički izborni štab” i da im je namera da ga nerviraju tako što će pominjati njegovu porodicu po medijima.”Samo vi svoj posao radite”, rekao je Vučić, koji je i aktuelni premijer.\nPremijer je takođe rekao da poštuje ono što su za zemlju uradile neke javne ličnosti, kao i neki vrhunski glumci koji su podržali pojedine opozicione predsedničke kandidate, ali je ukazao da se na predsedničkim izborima ne glasa i ne radi o njihovim vrhunskim karijerama.\n– Da ja kažem da Predrag Ejdus nije strašan glumac… Kakav bih ja čovek bio? Ili o Dudi Ivkoviću? Šta god mislio o njegovim političkim stavovima i šta god drugi govorili, ali, on je zadužio ovu zemlju – rekao je Vučić.\nIpak, kako kaže, ne misli da gradjani zbog takvih ličnosti treba da glasaju za nekog.\nUostalom, primetio je, svi “selebritiji” su bili protiv Trampa, ali je Tramp pobedio.\n– Ljudi treba da glasaju za sebe, za svoje porodice, da razmišljaju o svojoj budućnosti, svojoj deci…Tebe volimo najviše kao glumca, ali mi biramo nekog ko će da vodi našu zemlju, ko će da brine o našim mostovima, o Bliskom istoku, o našem zemljištu, o našim farmama – istakao je Vučić.\nTakođe, Vučić je naveo i da pojedini kandidati za predsednika Srbije i političari imaju “maniju da upadaju u RIK” .\nVučić je tu rekao da je lider DJB Saša Radulović upao večeras na sednicu RIK.\n– Oni imaju maniju upadanja u RIK – rekao je Vučić, kao i, dodao je, “onaj junak iz Čačka…”.\n– Zamislite da ja odem na sednicu RIK… Razumete li o čemu se tu radi – naveo je.\nCIRKUS: Radulović priznao da je kandidatura Belog LAŽNA, evo kako je oboriti na sudu


Saradnja između država Dejtonske četvorke, kao i između država Zapadnog Balkana, može se podići na veći nivo samo intezivnijom bilateralnom i regionalnom saradnjom. Države Zapadnog Balkana su se na regionalnu saradnju obavezale na Samitu Berlinske inicijative u Trstu u julu 2017. godine, Sofijskom deklaracijom sa Samita EU - Zapadni Balkan u maju 2018. godine i na Samitu Berlinskog procesa posvećenog Zapadnom Balkanu u Londonu, u julu 2018. godine. Države Zapadnog Balkana su se na ovu regionalnu saradnju obavezale u oblasti ekonomije, obrazovanja, kulture, nauke, istraživanja i inovacija. Pošto će dinamika evroposke integracije država Zapadnog Balkana očigledno zavisiti i od posvećenosti regionalnoj saradnji, trebalo bi se nadati da će ona biti intezivirana. Toj saradnji bi trebalo da doprinesu i regionalne inicijative kao što je Igmanska Inicijativa i Podgorički klub, sui generis regionalna iniciativa ranijih predsjednika država Zapadnog Balkana i Hrvatske i Slovenije. Podgorički klub je to pokazao suorganizaciom sa Ministarstvom nauke Vlade Crne Gore na Forumu u Ulcinju u aprilu prošle godine koji je bio posvećen regionalnoj saradnji država Zapadnog Balkana u oblasti nauke, istraživanja i inovacija.\nBroj čitanja: 331


Naglašavajuæi da je za to potreban politièki i socijalni dogovor Bisiæ je rekla da dve treæine budžeta ide na plate i peznije i da se "bez ogranièavanja rasta ovih stavki teško može oèekivati neophodno smanjenje rashoda".\n"Mi se nadamo da æemo postiæi politièki i socijalni dogovor oko odgovarajuæih izmena u kretanju plata u javnom sektoru i penzija", navela je Bisiæ.\nIstièuæi da se nada "da æe svi shvatiti težinu situacije i dati doprinos njenom razrešenju", Bisiæ je rekla i da su u toku pripreme rebalansa budžeta i da se o tome veæ vode razgovori sa budžetskim korisnicima.\nOna je izrazila oèekivanje da æe sve zainteresovane strane shvatiti da bez znaèajnijih ušteda na rashodnoj strani neæe biti moguæe da se postojeæi deficit smanji, i što je još važnije, manjak u budžetskoj kasi u sledeæoj godini svede na neku razumnu meru.\nUkoliko se razume situacija, "znaèajne uštede su moguæe", tvrdi Bisiæ, uz napomenu da "æe sve biti jasnije po okonèanju razgovora sa budžetskim korisnicima, koji su u toku".\nSavetnica ministra finansija, koja se nalazi i na èelu Radne grupe za poreski sistem i reformu Poreske uprave, istièe da to telo ima zadatak da pripremi zakonske izmene koje æe pojednostaviti poreski sistem, ispraviti uoèene anomalije, ukloniti nepotrebnu birokratiju i olakšati poslovanje poreskih obveznika i rad poreznika.\n"Radna grupa analizira poresku politiku, dakle, sve osnovne poreske oblike, a osnovni plan je da deo zakona bude izmenjen u septembru sa primenom od 1. oktobra, a drugi deo u novembru sa primenom od 1. januara 2013. godine", precizirala je Bisiæ.\nOna je dodala i da je namera da veæ u drugoj polovini avgusta poène javna rasprava i da se predstave najnoviji nacrti izmena zakona. Bisiæ je ukazala da je izvesno da æe doæi do poveæanja nekih poreskih stopa, ali nije mogla da precizira o kojim poreskim oblicima je reè i u kom procentu æe biti taj rast.\n"Imajuæi u vidu velièinu nasledjenog deficita èini se verovatnim da æe se neke poreske stope poveæati. Još, medjutim, nije poznato koje stope i u kom procentu, jer treba da se vidi kolike su moguæe uštede u rashodima do kraja godine, što je prvi naèin smanjivanja deficita", naglasila je ona.\nNavodeæi da da reforma poreske administracije nije kratkoroèan posao, savetnica ministra je dodala da ona, pored izmena zakona, zahteva sistematsko ulaganje u ljudske i materijalne resurse uprave.\n"Recimo, elektronska komunikacija podrazumeva proširenje sistema koji sada postoji samo za velike poreske obveznike, što zahteva dodatna informatièka unapredjenja", naglasila je Bisiæ. Prema njenim reèima, "ideja je i da se omoguæi uplata poreza i doprinosa samo jednim nalogom umesto sadašnjih najmanje desetak".\n"Uz osavremenjivanje radnih uslova, verujem da neæe biti nedostižan cilj koji smo postavili - ljubazna, dosledna i nepristrasna poreska administracija", rekla je Bisiæ.\nOna se osvrnula i na najavu ukidanja plaæanja poreza na dodatu vrednost (PDV) pre naplate robe, istièuæi da je ideja "da se ova moguænost odnosi samo na odredjenu grupu obveznika, koji predstavljaju bitnu veæinu po broju, ali u ukupnim prihodima od PDV-a nemaju visoko uèešæe u budžetu".\n"Pomeranje obaveze plaæanja PDV sa momenta izdavanja raèuna na momenat njegove naplate naèelno ne menja velièinu prihoda veæ poèetno smanjuje likvidnost budžeta. Ovaj poèetni uticaj na likvidnost ublažen je èinjenicom da pomeranje obaveze plaæanja prati i pomeranje prava na odbitak prethodnog poreza sa momenta prijema raèuna na momenat njegovog plaæanja", objasnila je Bisiæ buduæe namere Ministarstva finansija i privrede.\nFederer: Znaæu kada bude vreme


- Veoma je bitno da se što veći broj građana vakciniše, kako bi stvorili kolektivni imunitet, da on pređe 60 ili 70 odsto, i da na taj način zaustavimo ovu tešku bolest - rekao je Tiodorović nakon što je primio vakcinu.\nTiodorović primio vakcinu u Domu zdravlja Niš\nVakcine se, prema njegovim rečima, razlikuju po tehnologiji izrade, ali je konačni rezultat približan. Rekao je i da “neće biti problema” ukoliko se neko zarazi između primanja dve doze vakcine.\n- Mlad organizam stvoriće odbranu od 92 ili 95 odsto, a oni koji su stari i sa hroničnim bolestima, stvoriće manju odbranu. Veliki dobitak je sprečiti odlazak u bolnicu i izbeći tešku kliničku sliku, a posebno je važna prevencija smrti - izjavio je Tiodorović.\n"Novog soja korone još nema, ali..."\nKomentarišući novi soj virusa, Tiodorović je rekao da u našoj zemlji još nije dijagnostifikovan novi soj korona virusa, "što ne znači da se neće pojaviti s obzirom da ga ima u Sloveniji i Mađarskoj".\nŠest punktova za vakcinaciju u Nišu\nGradonačelnica Niša Dragana Sotirovski primila je danas kinesku vakcinu protiv korona virusa i pozvala sve građane Niša da se priključe masovnoj imunizaciji.\n- Bez obzira na to što su mi lekari utvrdili veliki broj antitela, odlučila sam da primim vakcinu i to kinesku. Mislim da je to, posle svega kroz šta je Niš prošao i velikog broja zaraženih i umrlih, bila moja građanska dužnost - rekla je Sotirovski novinarima nakon vakcinacije u Domu zdravlja u Nišu.\nNavela je da je Niš dobio 5.100 kineskih vakcina i da se očekuje da dobiju i rusku vakcinu, te podsetila da su građani vakcinisani Fajzerovom vakcinom u Kliničkom centru i drugim zdravstvenim ustanovama, kao i u pojedinim ustanovama socijalne zaštite.\n- Mislim da smo na dobrom putu da se masovno odazovemo imunizaciji jer nam je to kao kolektivu neophodno, s obzirom na to da smo imali i imamo velikih problema sa koronom - rekla je Sotirovski.\nIstakla je da je Dom zdravlja, zajedno sa Gradom Nišom, organizovao punktove za vakcinaciju kojih za sada, dodala je, ima šest.\n- Ako bude većeg interesovanja biće ih 43, koliko smo spremili - rekla je Sotirovski i dodala da se punktovi nalaze u svih pet gradskih opština, na mestima do kojih je lako doći.\nIstakla je da je važno što je Srbija uspela da pribavi veliki broj vakcina.\n"RAZUM MI KAŽE: STANI, SAČEKAJ" Dr Tiodorović o eventualnom popuštanju mera i utakmici pred publikom\nVranje se u prethodnom periodu izdvojilo, pored Beograda, kao jedno od nestabilnijih žarišta u Srbiji. Pored naglog porasta broja zaraženih, ovaj grad beleži i sve veći broj pacijenata sa težom kliničkom slikom, a kapaciteti bolnica su u potpunosti ispunjeni. Na sve to, u ovom gradu je zabeležen i slučaj "rasparivanja" vakcina!\nKovid bolnice u Beogradu su skoro popunjene, a povećana potrošnja kiseonika potvrđuje da je povećan i broj pacijenata s teškom kliničkom slikom, upozorio je prof. dr Nebojša Lađević, direktor Centra za anesteziologiju KCS i koordinator svih bolnica u Srbiji.


Rusija: Reizbor Lukašenka - stabilna Belorusija - 09.08.2020, Sputnik Srbija\nRuski zvaničnici nisu iznenađeni visokom podrškom Aleksandra Lukašenka na predsedničkim izborima u Belorusiji (oko 80 odsto). Oni smatraju da on predstavlja... 09.08.2020, Sputnik Srbija\nsvet, vesti, evropa, belorusija, izbori i protesti u belorusiji\n21:10 09.08.2020 (Osveženo: 21:35 09.08.2020)\nRuski zvaničnici nisu iznenađeni visokom podrškom Aleksandra Lukašenka na predsedničkim izborima u Belorusiji (oko 80 odsto). Oni smatraju da on predstavlja stabilnost države i stabilnost odnosa sa Rusijom. Međutim, ne isključuje se da bi u zemlji moglo doći i do protesta nezadovoljne opozicije.\nVisoka podrška aktuelnom predsedniku Belorusije Aleksandru Lukašenku je očekivana, ljudi glasaju za stabilnost i bezbednost u zemlji, smatra ruski senator Aleksej Kondratjev koji se nalazi u sastavu delegacije Saveta Federacije kao posmatrač na predsedničkim izborima u republici.\n„Biračka mesta su zatvorena, sve je mirno. Nismo otkrili nikakva kršenja koja bi uticala na rezultate glasanja“, rekao je Kondratjev za Sputnjik.\nOn smatra očekivanim tako visoku podršku aktuelnom predsedniku.\n„Za većinu građana Belorusije Lukašenko je čovek koji može da zaštiti državu od potresa, obojenih revolucija, od uticaja Zapada“, rekao je političar.\nPo njegovim rečima, ljudi podržavaju sadašnji kurs beloruskog rukovodstva, glasaju za stabilnost.\nKondratjev je objasnio da opoziciona politika predviđa sprovođenje ekonomskih reformi u zemlji koje „brinu građane“.\nBelorusija pred „majdanom“?\nDrugi ruski senator Vladimir Džabarov smatra da će opozicija, nakon neuspeha na izborima, pokušati da organizuje proteste („majdan“) ali je Aleksandar Lukašenko spreman za to.\n„Proteste ne podržava ni većina građana Belorusije“, smatra senator.\nOn je naglasio da neodobrene proteste već sad pokušavaju da organizuju u mnogim državama ispred ambasada Belorusije.\nI Džabarov smatra očekivanom tako visoku podršku Lukašenku.\n„Život pokazuje da niko od opozicije nije uspeo da sakupi značajan broj glasova birača da bi postao predsednik“, rekao je on.\nPo mišljenju senatora, Lukašenko predstavlja „stabilnost države i stabilnost naših odnosa“.\nU centru Minska je nekoliko stotina ljudi pokušalo da izađe na proteste, policija je nekoliko osoba uhapsila.\nPrema rezultatima iz pet regiona, predsednik Aleksandar Lukašenko je osvojio 82 odsto glasova, dok je njegova glavna rivalka Svetlana Tohanovska osvojila svega 5 odsto, saopštila je predsednica Centralne izborne komisije Svetlana Jermošina. Nešto ranije su izlazne ankete pokazale sličan rezultat - Lukašenko je dobio nešto malo manje od 80 odsto glasova.


Matić: Podrška Portugalije razvoju srpskog turizma – SDP Srbije\nMatić: Podrška Portugalije razvoju srpskog turizma\nPočetna/Vesti/Matić: Podrška Portugalije razvoju srpskog turizma\nMinistarka trgovine, turizma i telekomunikacija Tatjana Matić razgovarala je sa ambasadorkom Republike Portugalije Marijom Virdžinijom Mendes de Silva Pinu o jačanju bilateralne saradnje i unapređenju odnosa dve zemlje u oblasti trgovine i turizma.\nNa sastanku je dogovorena ekspertska poseta srpske delegacije Institutu za turizam Republike Portugalije, kao i poseta portugalskih predstavnika Srbiji kako bi se detaljnije upoznali i razmenili iskustva u cilju razvoja seoskog i turizma jezera u našoj zemlji.\nAmbasadorka je posebno pohvalila napredak koji je Srbija ostvarila u oblasti vinskog turizma i istakla da je sve veći broj portugalskih turista zainteresovan za odmor u Srbiji.\nSagovornice su se saglasile da je uvođenje direktnog leta na relaciji Beograd-Lisabon jedna od prioritetnih aktivnosti koja će značajno doprineti razvoju turizma i ekonomskih odnosa dve zemlje.\nAmbasadorka je najavila da se ove godine planira poseta portugalske privredne delegacije i istakla da su portugalske konfekcijske kompanije zainteresovane za dolazak na srpsko tržište, što će dodatno ojačati bilateralnu trgovinsku i investicionu saradnju.\nLjajić primio Pfizer vakcinu protiv Covid-19 16. januara 2021.\nIvanišević: Ideja je da Šid stekne adekvatnu marketinšku strategiju 16. januara 2021.\nKandić: Zabranjena prodaja garderobe sa natpisom “Nož, žica” 15. januara 2021.\nMatić: Zlatiborska gondola ima veliki značaj za razvoj turizma u ovom delu Srbije 15. januara 2021.\nMahmutović: Saradnja sa Turskom razvojenom agencijom TIKA u oblasti stočarstva i voćarstva 14. januara 2021.\nIvanišević: Ideja je da Opština #Šid, uz pomoć i saradnju sa Turističkom organizacijom #Vojvodina, stekne adekvatnu… twitter.com/i/web/status/1…\nNAJAVA | Dr Nenad Ivanišević, pokrajinski sekretar za privredu i turizam, biće gost emisije Them Rromano na drugom… twitter.com/i/web/status/1…\nUroš Kandić za @N1infoBG o zabrani prodaje i oglašavanja majica sa natpisom „Nož, žica“: U ime Ministarstva sam pod… twitter.com/i/web/status/1…


U januaru evidentirano 11 ilegalnih migranata na području Zvornika - Zvornicki.ba\nU januaru evidentirano 11 ilegalnih migranata na području Zvornika\nNa području Policijske uprve Zvornik u januaru je evidentirano 11 ilegalnih migranata, dok je u istom mjesecu prošle godine pronađeno 20 migranata, rekao je načelnik Sektora policije Dražan Erkić.\n„Svih 11 ilegalnih migrnata bili su punoljetni muškarci, od kojih su dva iz Irana, dok je ostalih devet iz drugih država Bliskog istoka“, naveo je Erkić danas na konferenciji za novinare.\nErkić kaže da nije evidentirano nijedno krivino djelo koje su počinili migranti, niti je bilo krivičnh djela ili prekršaja u kojima su oni bili žrtve.\nGovoreći o bezbjednosti saobraćaja, Erkić je naveo da je u januaru na području Policijske uprave Zvornik evidentirano 57 saobraćajnih nezgoda, što je manje za jednu nego u istom mjesecu lani.\nOn je naveo da je od ukupno 57 saobraćajnih nezgoda, 10 bilo sa povrijeđenim, od kojih jedna sa poginulim, dvije sa teško i sedam sa lakše povrijeđenim, dok su ostali udesi bili sa materijalnom štetom.\nPrema njegovim riječima, u januaru je kontorlisano 1.166 vozača i vozila i izdata su 1.123 prekršajna naloga.\n„Iz saobraćaja je isključeno 13 vozila i 84 vozača, od kojih je 66 vozača isključeno zbog vožnje pod uticajem alkohola, dok su dva vozača odbila da se podvrgnu alko-tesiranju“, rekao je Erkić i dodao da su četiri vozača isključena iz saobrađaja zbog odbijanja da se podvrgnu testu na prisustvo droge.\nErkić je rekao da je i dalje najdominantniji uzrok saobraćajnih nezgoda brza vožnja, koja nije prilagođena uslovima puta, kao i strana kretanja vozila.\nNačelnik Sektora kriminalističke policije Mladen Savić rekao je da su u posmatranom periodu na području koje pokriva Policijska uprava Zvornik evidentirana 43 krivična djela, što je za 29 krivičnih djela, ili 43 odsto manje nego u januaru prošle godine.\nSavić je dodao da je od 43 evidentirana krivična djela, 35 bilo iz oblasti opšteg kriminaliteta, pet iz oblasti zloupotrebe droge, dva iz oblasti privrednog kriminaliteta i jedno krivično djelo protiv bezbjednosti javnog saobraćaja.\n„Zbog izvršenja ovih krivičnih djela nadležnim tužilaštvima podnesen je 41 izvještaj protiv 36 lica, od kojih je bilo 12 povratnika u vršenju krivičnih djelaE, rekao je Savić i naglasio da u strukturi krivičnih djela opšteg kriminaliteta u januaru nije bilo evidentiranih teških krivičnih djela koja bi mogla da uznemire javnost.\nPolicija u dva lokala na području Zvornika zatekla oko 300 ljudi u prethodnoj sedmici


Foto: Ilustracija | Sve više đaka ide na privatne časove jer nisu savladali gradivo\nDijana Petrušić 16.05.2022 07:00\nBANJALUKA - Matematika i srpski jezik prednjače među predmetima za koje sve veći broj učenika traži privatne časove odnosno instrukcije.\n"Roditelji se odlučuju za privatne časove jer su djeca u online sistemu nastave teško mogla da isprate određeno gradivo, te da sada ne bi zaostajala za drugarima koji su to uspješno savladali odlučuju se na privatne časove", kaže ona za "Nezavisne novine".\n"Roditelji nemaju vremena ili ne znaju i onda dođu u situaciju da dijete ne stiže da prati nastavu u školi, pa se tako odlučuju da potraže pomoć drugih stručnih lica", rekla je Dragana M.\n"Zavisno od perioda, na početku prvog polugodišta najviše polaznika je za časove matematike i srpskog jezika, dok je u drugom polugodištu najveći broj polaznika za predškolsku nastavu", navode iz ovog centra.\n"Mi smo ograničeni brojem đaka. Na početku smo imali pet grupa, ali s povećanjem broja zainteresovanih taj broj se povećao na čak deset grupa. Sve grupe prate školsko gradivo, ali ubjedljivo najveći broj polaznika je za časove matematike i škole čitanja", ističu iz ovog centra.\n"Djeca u prvom razredu uče slova, dok se od njih u drugom razredu odmah očekuje da znaju da čitaju, što je veoma teško jer djeca nisu u mogućnosti da tako brzo savladuju čitanje", kazali su oni.\n"Odraslima je sve više potreban engleski, najviše u svrhu posla. Ljudi rade u stranim firmama, dosta komuniciraju na engelskom, te je tu evidnenatan porast privatnih časova", kazali su iz ovog centra.


Kompanija Veritas uspostavlja svoju poziciju kao lider u oblasti informacionog menadžmenta - Domino magazin\nKompanija Veritas uspostavlja svoju poziciju kao lider u oblasti informacionog menadžmenta\nNovi rukovodeći tim kompanije fokusiran je na brža rešenja za svoje klijente u okviru tržišta vrednog 24 milijarde američkih dolara – tržišta koje pritom veoma brzo raste\nNaslovna » Tech » IT » Kompanija Veritas uspostavlja svoju poziciju kao lider u oblasti informacionog menadžmenta\nDanašnji dan je obeležio novi početak za Veritas koji je postao nezavisna kompanija. Predvođen novim direktorom, Bill Colemanom (Bil Koulman), Veritas je fokusiran na rešavanje novih izazova sa podacima koje imaju veliki rast u okviru organizacija. Veritas svojim klijentima nudi softver i usluge koji im pomažu da prikupe, zaštite, analiziraju i izvrše optimizaciju svojih podataka. Na taj način oni mogu da donesu pametnije odluke, smanje troškove i pravilnije upravljaju rizikom. Danas je Veritas u jedinstvenoj poziciji da štiti 86% svetskih “Fortune 500” kompanija, koristeći to znanje i iskustvo da svojim klijentima pomogne da ostvare bolje poslovne rezultate.\n“U vremenu kada svi koristimo “Cloud” servise, mnoge organizacije i ne žele da imaju sopstvene data centre, a mnogi čak ne poseduju ni aplikacije. U 21. veku, pored vašeg tima, podaci su najvažniji i najvredniji alat kojim raspolažete,” izjavio je Bill Coleman, direktor kompanije Veritas.\n“Mi u ovoj kompaniji, smo u veoma specifičnoj poziciji jer radimo sa podacima i na njihovoj zaštiti, a ja sam lično počastvovan što sam postao deo Veritas familije i što sam na usluzi našim klijentima i partnerima.”\nVeritas je kompanija koja je na tržištu dobro pozicionirana za inovacije kada se radi o upravljanju informacijama. Kompanija posluje na tržišnim segmentima koji zbirno vrede 24 milijarde američkih dolara (procena tržišnog potencijala do 2018. Godine). Ovi segmenti uključuju rešenja iz oblasti: “Backup & Recovery”, “Integrated Appliances i Information Availability & Archiving” – rešenja u kojima Veritas drži prvo ili drugo mesto na tržištu. Više od decenije unazad, Veritas je prepoznat kao lider od strane agencije “Gartner Magic Quadrant” kako za “Enterprise Backup Software” tako i za “Integrated Appliances & Enterprise Information Archiving”. Sada, uz podršku od strane “The Carlyle Group” (Karlajl grupa), kompanija užurbano radi na novim rešenjima.\nNovo rukovodstvo u kompaniji okuplja tim koji krasi snažna mešavina stručnosti i preduzetničkog duha. Partnerstvo sa izvršnim timom čini iskusan odbor na čelu sa predsednikom Bill Krauseom (Bil Krauze), bivšim predsednikom i izvršnim direktorom kompanije “3Com” i gospodinom David Scottom (Dejvid Skot), bivšim predsednikom i izvršnim direktorom kompanije “3Par” koji je do nedavno bio viši potpredsednik i generalni direktor “Storage” odeljenja u kompaniji “HP”. Bill Coleman ima dugu istoriju uspostavljanja inovativnih tehnoloških kompanija, uključujući “Kasat, Inc.”, i “BEA Systems”, gde je bio direktor. Pod njegovim vođstvom, “BEA Systems” je postao najbrža softverska kompanija koja je dostigla milijardu američkih dolara u prihodima, a nastavlja da drži taj rekord i danas.\n“IT lideri se i dalje suočavaju sa malim budžetima, dok kompanije i potrošači nastavljaju da kreiraju podatke nesmanjenom žestinom. Uspešne IT organizacije moraju ne samo da identifikuju jednostavna i efikasna rešenja za upravljanje informacijama svog preduzeća, već i da podrže korišćenje informacija za ostvarivanje prednosti svoje kompanije u odnosu na konkurenciju “, izjavila je Laura DuBois (Laura Duboa), potpredsednik grupe “Enterprise Storage, Server and Infrastructure Software, IDC”. “Kao kompanija od poverenja u oblasti informacionog menadžmenta, Veritas obezbeđuje ključna rešenja kako bi pomogao svojim klijentima da steknu prednost u odnosu na konkurente.”\nSada možete da se digitalizujete za posle smrti\nAko hoćete da nastavite da smarate sve koje volite\nDomino Magazin 20.11.2018\nSamsung ima nove čipove za telefone\nRita Ora čudnim outfitom privlačila poglede\nDisk koji će raditi i posle 14 milijardi godina\nMuvanje mirisanjem je novi hit


Posjeta delegacije Opštine Karpoš Untitled Document\nPosjeta delegacije Opštine Karpoš\n05. Jun, 2015.\nSavjetnik načelnika Opštine Karpoš, Perica Janevski i vijećnik Opštinskog vijeća Karpoš, Zoran Popovski, posjetili su danas (05. juna) Općinu Stari Grad.\nDomaćini su im bili pomoćnica načelnika za obrazovanje, kulturu, sport i lokalni razvoj Amina Deljković sa saradnicima. S obzirom da je Općina Stari Grad sa Opštinom Karpoš potpisala Sporazum o bratimljenju u maju, 2011. godine, njeni predstavnici od juče borave u BiH, povodom ideje o projektu regionalnih sportskih igara na prostoru Balkana.\nPrilikom posjete, gosti su prezentirali dostignuća razvoja obrazovanog sistema na području Opštine Karpoš, odnosno rezultate strateških opredjeljenja u oblasti vannastavnih aktivnosti. „U tim okvirima poseban akcent je dat na školski sport gdje su prezentirani modeli kojim se došlo do izvanrednih sportskih dostignuća“, istakli su iz Službe.\nU sklopu toga, Popovski je pokrenuo inicijativu o realizaciji projekta regionalnih sportskih igara na prostoru Balkana. Predviđno je učešće Makedonije, Srbije, Crne Gore, Turske i Hrvatske, a ponuđeno je Općini Stari Grad Sarajevo da se uključi kao predstavnik BiH, što je u načelu i prihvaćeno.


Studijska poseta neformalnih grupa žena\nPostavljeno od Aleksandar | Objavljeno October 14, 2015\nU organizaciji NVO „Komunikacijom do razvoja društva“ – CSD, a u okviru projekta „Aktivna žena u zajednici II“ članice neformalnih grupa žena sa teritorije opština Gračanica, Klokot, Ranilug, Parteš i Novo Brdo posetile srodne organizacije u Zaječaru i Novom Sadu.\nČlanice grupe žena iz gore pomenutih opština imale su priliku da se susretnu i popričaju o problemima žena, potencijanim idejama za rešavanje problema, kao i o mogućnostima za umrežavanje u budućnosti. Takođe, imale su priliku da čuju i kako funkcionišu pojedine organizacije i udruženja, u kakvoj se situaciji trenutno nalaze, koji su to izazovi koje sama okolina nameće ženama.\nPrvog dana članice ženskih inicijativa su u Zaječaru imale priliku da se sastanu sa predstavnicama Udruženja poslovnih žena Timočke krajine, zatim sa predstavnicom UG Dečiji Centar, Selenom Ristić, kao i sa Mirjanom Đorđević ispred Udruženja za pomoć osobama sa Daun sindromom u Srbiji. Tokom radnog ručka pričalo se o saradnji sa lokalnim vlastima i uticaju žena u procese odlučivanja sa Suzanom Stanković, pomoćnicom gradonačelnika Zaječara.\nDrugi dan posete organizovan je u Novom Sadu. Tu su imale prilike da od nezavisne konsultantkinje za ravnopravnost polova, Višnje Baćanović, čuju nešto više o aktuelnostima na polju rodne ravnopravnosti, aktuelnostima na polju budžetiranja odnosno politike, koji su problemi, a šta prioriteti žena u Srbiji. Nakon toga na sastanku sa predstavnicima Vojvođanskog Građanskog Centra čule su više o tome koliko je volonterizam i dobra ideja bitna u rešavanju nekog problema.\nTreći dan posete bio je namenjen poseti Sremskim Karlovcima, kao i sastanku sa poznatim novosadskim aktivistkinjama Agneš Ćurčić Asodi i Idom Bokom. Tu se više razgovaralo o ženskom aktivizmu, kao i nasilju nad ženama. Učesnicama su aktivistkinje na najbolji način predstavile svoja iskustva.\nProjekat “Aktivna žena u zajednici II” u okviru kog je organizovana poseta organizacijama u Zaječaru i Novom Sadu podržan je od strane Olof Palme International Center, sa kancelarijom u Prištini.